Nikolić: Bunjevci nisu ni Srbi ni Hrvati, oni su svoji\nPredsednik Srbije Tomislav Nikolić rekao je danas da je bunjevačkim osnovcima poklonio udžbenike koje je odobrilo šest prosvetnih institucija u Srbiji, kao i da pripadnici te manjine nisu ni Srbi, ni Hrvati, već "svoji".\nNakon kritika hrvatskog predsednika Ive Josipovića što je deci koja izučavaju bunjevački govor poklonio udžbenike na ćirilici, Nikolić je u izjavi za javnost naveo da je autore udžbenika "imenovao Bunjevački nacionalni Savet".\nPredsednik Hrvatske Ivo Josipović ocenio je juče kao "nekorektan potez" to što je Nikolić donirao ćirilične udžbenike deci koja izučavaju bunjevački govor.\nNa pitanje novinara u Pazinu smatra li da je reč o mogućnoj provokaciji, on je odgovorio da je "zasigurno to jedan kontinuitet politike koja želi asimilirati Hrvate u Srbiji".\nNikolić je danas ocenio da je reakcija hrvatskog predsednika "donekle razumljiva, s obzirom na to da je u predizbornoj kampanji".\n"Ja nikada nisam i neću kampanju voditi na taj način, ali to je stvar ličnog stava i opredeljenja. Međutim, činjenica je da Srbija svojim Ustavom i zakonima omogućava svim građanima da se izjasne kako žele. Legitimno pravo Bunjevaca je da iskoriste to pravo na Ustavom predviđeni način", naveo je predsednik Srbije.


Ponovo rekordna godišnja proizvodnja Rudnika Gross (olova i cinka Sase) u 2018. i nastavak investicija u 2019. godini - Zvornicki.ba\nPonovo rekordna godišnja proizvodnja Rudnika Gross (olova i cinka Sase) u 2018. i nastavak investicija u 2019. godini\nRudnik olova i cinka Gross PJ Srebrenica nastavio je da iz godine u godinu bilježi rekordnu proizvodnju rovne rude, u 2018. otkopavši 356.000 tona, pokazuje godišnji izvještaj o poslovanju Rudnika.\nRudnik Gross je, pored rekordne proizvodnje, posebnu pažnju u toku 2018. godine posvetio stvaranju uslova za dobijanje rude sa eksploatacionog polja “Vitlovac”, gdje je rađeno na pripremi prilaznog puta i dijela pratećih infrastrukturnih objekata.\nInvesticiona ulaganja su u prethodnoj godini u Rudniku iznosila 4.411.107,89 KM (oko 2.255.000 EUR) , čime je suma uložena u Gross u koncesionom periodu dostigla 41.881.972,43 KM ili 21.413.911 EUR. Obaveza ukupnog ulaganja predviđena tokom cijelog perioda trajanja koncesionog ugovora je time već sada premašena za skoro 14 miliona (oko 7.158.000 EUR).\nRudnik je sve investicione aktivnosti preduzimao s ciljem da osigura kontinuitet proizvodnje, sa stalnim, postepenim povećavanjem u godinama pred Rudnikom. Planirana investiciona ulaganja u 2019. godini iznose oko 6,3 miliona KM (oko 3.236.000 EUR) u opremu i objekte, izradu projektno-tehničke dokumentacije i u rudarske pripremne\nCilj plana u 2019. godini je da se proizvede najmanje jednaka količina rovne rude kao u 2018, kao i da se u flotaciji nastavi strogo održavanje kvaliteta koncentrata olova i cinka koji zadovoljavaju zahtjeve tržišta od ovog dijela Evrope do dalekog istoka. Rudnik će u ovoj godini takođe raditi na pripremi novih otkopnih blokova, uvođenju selektivnosti pri otkopavanju kod postojećih metoda i smanjenja razblaženja rude, što će unaprijediti finansijske efekte poslovanja preduzeća, stvoriti dobre uslove za povećanje produktivnosti i za smanjenje potrošnje energije po jednoj toni rude.\nU 2018. godini, Rudnik je na ime naknade za korišćenje mineralnih sirovina uplatio 1.741.563,44 KM (oko 890.000 EUR) na račun budžeta Republike Srpske. U koncesionom periodu koji počinje ulaskom rudnika Gross u sastav Mineco Grupe ukupno je uplaćeno 13.308.162,64 KM (oko 6.800.000 EUR) na ime te naknade.\nRudnik Gross je tokom cijele 2018. godine, kao društveno odgovorno preduzeće, nastavilo da aktivno sarađuje sa lokalnom zajednicom i da pomaže različita udruženja, ustanove i pojedince iz Republike Srpske i Bosne i Hercegovine, posebno sa područja Srebrenice i Bratunca, dvije opštine kojima gravitira. Ukupna naša pomoć Rudnika od uzimanja koncesije dostigla je 641.006,51 KM (oko 328.000 EUR), od čega u 2018. godini 72.078,84 KM (oko 37.000 EUR) .\nKompanija Gross u potpunosti ispunjava sve preuzete obaveze u oblasti zaštite životne sredine, a višegodišnji planovi obuhvataju stalno unaprijeđenje rješenja koja se primjenjuju, ali i sprovođenje akcija koje nisu u neposrednoj vezi sa rudnikom, ali se odnose na poboljšanje životne sredine i zaštiti vodotokova sliva rijeke Drine. Rudnik je, iz tog razloga, u martu prošle godine osnovao Fondaciju za zaštitu rijeke Drine i njenih pritoka, čiji su ciljevi očuvanje, zaštita, obnova i poboljšanje ekološkog kvaliteta vode i životne sredine rijeke Drine i njenih pritoka, odnosno Drinskog sliva.\nRudnik olova i cinka Gross se očuvanjem životne okoline bavi kao prioritetnim zadatkom, što se takođe ogleda u kontinuiranoj rekultivaciji degradiranih površina, savjesnim upravljanjem otpadom, prečišćavanjem voda, očuvanjem prirodnog ambijenta i drugim sličnim postupcima. Do sada je rekultivisana površina od 137.512 m², na šta je utrošeno više od 3 miliona KM (oko 1.533.000 EUR).\nVećinski vlasnik Rudnika olova i cinka PJ Srebrenica u okviru preduzeća Gross d.o.o, je britanska kompanija Mineco Limited, koja u Bosni i Hercegovini sprovodi istražne radove u starom rudniku antimona kod Novog Goražda, a u toku 2017. pokrenuta je proizvodnja i urudniku ceruzita kod Olova. U Čelebićima kod Foče su uspješno obavljene prve faze istražnih radova i ovjeren je elaborat o rudnim rezervama, a ove godine je potpisan Ugovor o koncesiji za eksploataciju rude olova i cinka. Takođe, sa svojim partnerima Mineco upravlja rudnicima olova i cinka u Srbiji – Rudnikom kod Gornjeg Milanovca i Velikim Majdanom kod Ljubovije, a kod Bosilegrada je pokrenuta pilot proizvodnja rudnika Bosil-Metal.\nMineco je međunarodna grupa kompanija čije su osnovne djelatnosti trgovina obojenim metalima i rudnim\nkoncentratima, investiranje u rudarstvo i geološka istraživanja. Mineco se bavi ulaganjem i razvijanjem rudnika\nolova, cinka, bakra u zemljama Jugoistočne Evrope i zemljama bivšeg Sovjetskog Saveza, gdje se Grupa\npojavljuje kao jedan od vlasnika. U Ruskoj Federaciji, Mineco Grupa najveći je proizvođač olova. Zahvaljujući\nširokoj mreži partnera, Mineco Grupa posluje na četiri kontinenta: u Evropi, Aziji, Africi i Sjevernoj Americi sa\ngodišnjim prometom između 250 i 350 miliona USD.\nTagged Biznis, Investicije, Podrinje, rudnik gross, rudnik olova i cinka, RUDNIK SASE, Srebrenica\nPrevLIGA EVROPE: Ovo su kvote o kojima se priča\nNextDragan Sekulić dobio doživotnu robiju u SAD-u zbog ubistva supruge koja je bila u vezi sa afroamerikancem


5G može da izazove vaš poslovni model, ne i COVID-19 | ICT Hub\nLjudi su bića verovanja – čak i najveći skeptici među nama veruju u nešto, makar to bila i sitnica, poput načina na koji se ponašamo kada igra naš omiljeni sportski tim, nošenje odevnog predmeta koji nam ‘donosi sreću’ ili verovanje u stvari za koje smatramo da su van našeg poimanja. Međutim, ono što se često pokazalo kao mač sa dve oštrice, jeste slepo verovanje u određenu ideju. Od samog početka pandemije, delovalo je da nas je SARS-CoV-2 virus zatvorio u smislu fizičkog prostora, ali da je pojedincima otvorio prostor u okviru koga mogu da dele niz razmišljanja i stavova, koji su, nažalost, nekada ostali nepotkrepljeni ili jednostavno – štetni. Iz tog razloga su društvene mreže u poslednje vreme preplavljene teorijama zavera o povezanosti 5G mreža sa novom zarazom.\nKoliko god voleo da s vremena na vreme pročitam ovakvu vrstu diskusije kako bih se prosto zabavio, trenutna kriza nam je pokazala koliko širenje ovakvih neistina može da bude opasno i da ugrozi ljudske živote. Nažalost, ovom prilikom teorije zavere nisu ostale samo u online krugovima, već su pojedinci preuzeli i konkretne destruktivne akcije – širom Ujedinjenog Kraljevstva preko 50 baznih stanica telekom operatera je vandalizovano ili zapaljeno. Ovo je toliko uzelo maha da je Vlada Velike Britanije morala i zvanično da označi ovu teoriju zavere kao „opasnu i lažnu besmislicu“, naročito u trenucima kada se zaposleni u zdravstvenim ustanovama na prvim linijama odbrane upravo pouzdaju u kritičnu telekomunikacionu infrastrukturu koja im pruža stabilnu komunikaciju i razmenu informacija. Dakle, protivnici 5G su direktno ugrozili obolele od COVID-19, uskraćujući njihovim lekarima pouzdano umrežavanje. Sa druge strane, u ovim trenucima nam je sve jasnije da nam je 5G sa svojim velikim protokom neophodniji nego ikada u vremenu kada je opterećenje na postojeću internet infrastrukturu nezapamćenih razmera, što je primetila i domaća telekomunikaciona ekspertkinja Nataša Kažić u svom nedavno objavljenom članku.\nNaslovna strana Judge magazina iz 1889. godine, gde je struja predstavljena kao pauk koji svojom mrežom hvata ljudske žrtve.\nZbog toga je ohrabrujuće da je Međunarodna komisija za zaštitu od nejonizujućeg zračenja (ICNIRP), naučna organizacija iz Nemačke koja se bavi procenom zdravstvenih rizika radio signala, u martu zvanično potvrdila da je 5G bezbedan, predstavljajući smernice za upotrebu ovih milimetarskih talasa. Njihovi podaci su zasnovani na temeljnom naučnom istraživanju, na osnovu kojeg se može videti da 5G talasi zapravo prodiru dosta manje, odnosno pliće u ljudski organizam nego postojeći radio talasi koji su svuda oko nas već decenijama (trenutne mobilne mreže, WiFi, radio stanice, itd). Još jedan pozitivan signal je i to što su najveće društvene mreže i zvanično potvrdile da će sprečavati dalje širenje neistina vezanih za 5G koje iznose pojedinci ili organizovane grupe.\nSa druge strane, na domaćoj sceni, kroz 5G Talks platformu pokušavamo da razbijamo mitove o 5G i da se osvrnemo na sve novìne koje donosi, stavljajući akcenat na veliki transformacioni potencijal koji 5G predstavlja za poslovanje. Paralelno sa tim, Inicijativa Digitalna Srbija je formirala ekspertsku radnu grupu za 5G, čiji je glavni cilj istraživanje i predstavljanje potencijalnih benefita korišćenja ove tehnologije po različitim industrijskim vertikalama, a do sada je identifikovano čak dvanaest domaćih industrija koje će ostvariti primetno brži rast kroz utilizaciju 5G.\nVeć sada znamo da je prethodna generacija mobilne telefonije – 4G – doprinela kreiranju novih poslovnih modela poput online streaming servisa, bržeg razvoja industrije dostave ili ridesharing servisa poput Ubera, Lyfta ili domaćeg Car:Go. 5G predstavlja daleko veći tehnološki skok od svog prethodnika i nesumnjivo je da će imati mnogo jači uticaj na gotovo sve industrije, ali glavni fokus će svakako biti stavljen na zdravstvo, proizvodnju, automobilsku industriju, prodaju i industriju zabave.\nZdravstvo zasigurno neće ostati isto nakon trenutne krize, jer je baš zahvaljujući 5G tehnologiji, sve više primera kako su različite zemlje odgovorile na pandemiju upravo koristeći prednosti rešenja koje ova nova generacija telefonije donosi – od robota koji mere temperaturu putnika, do prvog daljinskog dijagnostikovanja virusa zahvaljujući ozbiljnom 5G telehealth sistemu. Neverovatne brzine i izuzetno malo kašnjenje (latency) će otvoriti do sada neverovatne mogućnosti prenosa podataka, povećanja kapaciteta prenosa i gotovo instantne reakcije, bez kašnjenja. Samovozeći automobili, pametni gradovi, vođenje bilo kog poslovanja na daljinu kroz virtuelnu ili augmentovanu realnost, u potpunosti će promeniti neke od postojećih industrija i zasigurno kreirati nove.\nPored toga, postojeći uspešni primeri primene 5G-a su sve brojniji i pokazuju nam da je sada idealna prilika da razmislimo o tome kako će se 5G odraziti i na naše poslovanje. Neki od ključnih elemenata postojećih poslovnih modela su već pod uticajem ovih promena, naročito način isporuke vrednosti, građenja odnosa sa klijentima i kanala, bez i da napominjemo koliko će napredna automatizacija drastično izmeniti postojeće strukture troškova. Upravo zbog toga je pravo vreme da prestanemo da se bavimo teorijama zavere i počnemo da pričamo o bitnim efektima koje donosi 5G i ključnom pitanju – kako će 5G izazvati naš postojeći poslovni model i promeniti njegovu suštinu, ali i kako da prepoznamo potencijal te promene na vreme i prednosti 5G iskoristimo da osnažimo ili unapredimo svoju poziciju na tržištu.\nPiše: Đorđe Đorđević, Business Designer, ICT Hub


Izložba Arhiva Srbije u Trstu\nJul 11, 2017 12:05\nU uvodnoj reči Paride Karnjeluti je istakao značaj izložbe koja je nastala u okviru obeležavanja stogodišnjice Prvog svetskog rata i kao rezultat saradnje Arhiva Srbije, Regionalne skupštine Friuli Venecija Đulija i Srpske pravoslavne crkvene opštine u Trstu. Otvaranje izložbe u okviru rada Samita zemalja Zapadnog Balkana predstavlja događaj koji je ne samo deo Samita, već ima i veliki značaj za sam grad i srpsku zajednicu kao važan činilac u životu grada i cele regije.\nDr Miroslav Perišić je naglasio da izložbena postavka prati istoriju Srbije i sudbinu srpskog naroda u Prvom svetskom ratu, a da su posebne tematske celine posvećene srpsko-italijanskim odnosima i srpskoj zajednici u Trstu u periodu od 1914. do 1918. godine. Posebna pažnja posvećena je dokumentima koji svedoče o primerima stradanja, humanosti i solidarnosti, a odnose se na rad Valjevske bolnice 1914â€“1915, školovanje srpskih đaka i studenata u Italiji, kao i na svedočanstva o pritiscima kojima je bila izložena srpska zajednica u Trstu od strane austrougarskih vlasti.\nZlatimir Selaković je, podsećajući na značaj, brojnost i trajanje srpske zajednice u Trstu, naveo i da je izložba "Srbija i Srbi 1914â€“1918" nastavak ranije uspostavljene saradnje Arhiva Srbije, ne samo sa Srpskom pravoslavnom crkvenom opštinom, već i sa kulturnim ustanovama grada Trsta, a koja je realizovana putem brojnih programa među kojima je i izložba "Ljudi Svetog Spiridona. Srbi u Trstu 1751â€“1914", održana 2009. godine na gradskoj tvrđavi San Đusto u Trstu.\nEmilijano Edera je istakao doprinos koji je u organizaciji izložbe imao Franko Jakop (Franco Iacop), predsednik Regionalne skupštine Friuli Venecija Đulija, koji je tokom aprila 2017. godine posetio Arhiv Srbije i tom prilikom na konferenciji za medije, zajedno sa ministrom kulture i informisanja Republike Srbije Vladanom Vukosavljevićem, najavio održavanje izložbe.\nNa izložbi će biti predstavljena arhivska građa iz fondova i zbirki Arhiva Srbije i Arhiva Srpske pravoslavne crkvene opštine u Trstu. Izložbenu postavku prati bogato ilustrovani, dvojezični katalog na srpskom i italijanskom jeziku. Autori izložbe i kataloga su dr Miroslav Perišić i Jelica Reljić, arhivski savetnik.


MUP RS će tražiti saslušanje Radončića – ASinfo Portal\nMUP RS će tražiti saslušanje Radončića\nMUP Republike Srpske najavio je danas da će podneti službeni zatev za saslušanje predsednika SBB-a Fahrudina Radončića pred Tužilaštvom BiH, a povodom njegovog svedočenja pred sudom u Prištini, gde je rekao da je SDA naložila ubistvo srpskog svata ma Baščaršiji, što je bio povod za rat.\nIzveštaj za saslušanje Radončića obuhvata i njegovu izjavu o postojanju “bošnjačke državne mafije”.\nKako je rekao inspektor u Upravi za borbu protiv terorizma i ekstremizma u resornom ministarstvu Simo Tuševljak ovaj službeni zahtev biće podnesen vrlo brzo, možda i narednih dana, te da MUP Srpske u tom smeru trenutno prikuplja dodatne informacije iz suda u Prištini.\nRadončić je u Prištini svedočio u postupku protiv Nasera Keljmendija.\nTuševljak ističe da će, osim toga, Tužilaštvu BiH biti dostavljeno i ono što MUP Srpske o svemu tome zna od ranije, prenela je RTRS pozivajući se Srnu.\nOn dodaje da će kantonalnom tužilaštvu u Sarajevu biti upućeni dokumenti koji sadrže dosadašnja saznanja MUP Srpske o ubistvu srpskog svata Nikole Gardovića.\nTuševljak objašnjava da u ovom slučaju nije samo reč o saznanjima o organizatorima ubistva Gardovića 1992. u Sarajevu, već i o tvrdnjama Radončića da “postoji državna mafija na nivou SDA”, kao i da je Ramiz Delalić Ćelo, koji je optužen za ubistvo srpskog svata, bio pripadnik tajne muslimanske obaveštajne službe koja postoji i danas.\nTuševljak je rekao da bi ovi podaci trebalo da zainteresuju svakog tužioca na svetu.\n“To govori jedan visoki funkcioner iz ratnog perioda, koji je sada u politici, a bio je ministar bezbednosti BiH. On je na toj poziciji imao daleko više informacija nego ja, zbog čega, naravno, tužilac treba da ga pozove i pita koja je to služba, ko su ti ljudi i koja su njegova saznanja o tome”, poručio je Tuševljak.\nRadončić je, kao svedok Tužilaštva na suđenju Naseru Keljmendiju pred Osnovnim sudom u Prištini, izjavio da je za ubistvo Ramiza Delalića Ćele odgovorna “bošnjačka državna mafija da on ne bi otkrio desetak političkih ubistava”, te da je u javnosti postojala verzija da Delalić traži milione maraka od SDA zato što je po njenom nalogu ubio srpskog svata.\nRadončić je novinarima u Sarajevu danas rekao da je tokom svedočenja u Prištini govorio samo istinu i da ništa nije rekao protiv „predsednika Izetbegovića”.\nOn je rekao da se obavezao na zakletvu da mora reci sve što zna kada mu se pokažu određeni dokumenti, o tome da li je to, kako je rekao, to.\n“Pokazao sam dve naslovne strane (intervju Ramiza Delaliće Ćele Slobodnoj Bosni) i nisam komentarisao šta piše u tim tekstovima, to se može lako naći na “Guglu”, rekao je Radončić, preneli su mediji u BiH.\nRadončićevo svedočenje je, prirodno, potreslo javnost u BiH, a iz RS se traži istraga povodom njegovih navoda.\nTim povodom oglasila se juče Biljana Plavšić, koja takođe tvrdi da je muslimanski ratni komandant i kriminalac Ramiz Delalić Ćelo, koji je ubio srpskog svata Nikolu Gardovića, bio izvršilac Alije Izetbegovića i njegova “desna ruka”.\nZa Plavšićevu je posebno zanimljivo bilo to da je Radončićevo svedočenje zapravo prvi put da neko iz bošnjačkog političkog vrha govori o uzrocima i očetku rata. Pritom, dodala je, nadležne institucije BiH ćute.\nBivša predsednica RS, osuđenica Haškog tribunala, takođe tvrdi da Ćelo ništa nije radio bez znanja Alije Izetbegovića, odnosno da je bio njegov izvršilac.\n“Žurilo se Izetbegoviću da rat krene”, konstatovala je Plavšić.\nPoslanik SNSD u Predstavničkom domu PS BiH Nikola Špirić kaže tim povodom da Radončić nije rekao ništa novo, odnosno da Srbi o tome govore već 20 godina, ali da to, nažalost, nije naišlo na prijem, na koji bi, prema njegovim rečima, valjda sada trebalo da naiđe.\nPredsednik Asocijacije stvaralaca Republike Srpske Momčilo Krajišnik, takođe, optužen u Hagu, ocenio je da je Radončićevo svedočenje veliki doprinos istini i satisfakcija za mnoge ljude koji su nevini stradali ili optuženi za ono za šta nisu krivi. “Svedočenje Radončića je sigurno veliko iznenađenje za javnost, ali za ljude koji su znali istinu koja nije mogla izaći na svetlo dana, to nije veliko iznenađenje, jer su za vreme rata postojale namere da se okrivi srpska strana i, nažalost, zbog propagande u tome su ti namernici i uspeli”, rekao je Krajišnik Srni.\nOn je izrazio nadu da će rukovodstvo i ljudi iz Republike Srpske sada adekvatno reagovati i pokrenuti aktivnost da se utvrdi osnovanost svih optužbi. “Trebalo bi podnijeti krivičnu prijavu i tražiti da se utvrde i navodi iz svjedočenja Radončića i događaji o kojima je govorio”, rekao je Krajišnik. On je ocijenio da je ovo mali doprinos i satisfakcija za mnoge ljude koji su nevini stradali ili optuženi da su krivi za događaje koji su prouzrokovali oni koje je Radončić prozvao.\nKrajišnik kaže da se nada da će lideru SDA Bakiru Izetbegoviću ovo biti veliki nauk kako bi shvatio da “ko mačem bije od mača i gine”.\n“On je optuživao sve Srbe da su ratni zločinci, agresori, a većeg ratnog zločinca nema od onog ko je znao za pravu istinu kao što je znao on, a nije reagovao, pa na kraju krajeva ni odgovarao”, naglasio je prvi predsednik Narodne Skupštine Republike Srpske.\nIvanić: Uzro nestabilnosti je Federacija, a ne RS\nU Indiji proslavljena Trampova “pobjeda”


Frans fudbal - Blic Sport\nU ponedeljak je dodeljena jedna od najpoznatijih sportskih nagrada "Zlatna lopta" koju je osmislio i sprovodi francuski časopis "Frans fudbal", a laskavo priznanje otišlo je u ruke Luke Modrića. Time je prekinuta desetogodišnja vladavina Lionela Mesija, asa Barselone, i Kristijana Ronalda, napadača Juventusa, i ne samo to - već je Argentinac najgore plasiran od 2006. godine.\nUgledni sportski list "Frans fudbal" će trečeg decembra uručiti "Zlatnu loptu" najboljem fudbaleru planete, a po poslednjim informacijama iz Pariza događaju neće prisustvovati sve svetske zvezde.\nKO ĆE BITI NAJBOLJI? Ovo je spisak igrača koji se bore za "Zlatnu loptu"\nPoznati su svi kandidati za “Zlatnu loptu”. Renomirani francuski list “Frans fudbal” objavio je 30 imena koja figuriraju za prestižnu fudbalsku nagradu koja se dodeljuje najboljem fudbaleru sveta za tekuću kalendarsku godinu.\nIZJAVA KOJA ĆE UZBURKATI SVET Ronaldo: Ja sam NAJBOLJI fudbaler u istoriji\n“Zlatnu loptu” koju najboljem igraču sveta dodeljuje “Frans fudbal” prigrabio je Kristijano Ronaldo. Portugalac je peti put dobio ovo laskavo priznanje, ali jednom izjavom podigao je javnost na noge.\nNJEGOVA GODINA Ronaldo: Želim još dve "Zlatne lopte" i sedmoro dece\nNajbolji fudbaler sveta i zvezda Reala Kristijano Ronaldo, nakon što je peti put u karijeri dobio "Zlatnu loptu", postavio je ispred sebe cilj da do kraja karijere osvoji još dve takve nagrade.\nKRUNISANJE NA AJFELOVOM TORNJU Ronaldo osvojio petu "Zlatnu loptu" i izjednačio se sa Mesijem\nJoš jedno priznanje za Kristijana Ronalda! As Reala dobio je petu "Zlatnu loptu" koju "Frans fudbal" dodeljuje najboljem fudbaleru u godini na izmaku.\nKIKS ORGANIZATORA NASMEJAO SVET Ronaldu "Zlatna lopta" i to - pre roka!\nU velikoj, tradicionalnoj anketi "Frans fudbala", u kojoj su učesvovala 173 novinara, za najboljeg svetskog fudbalera 2016. godine proglašen je Portugalac Kristijano Ronaldo. To i nije bilo iznenađenje, ali jeste trenutak kada je organizator svečanosti saopštio ime pobednika.\nZLATNA LOPTA Ronaldo najbolji u 2016, na trofej do Mesija\nKristijano Ronaldo je najbolji fudbaler sveta u 2016. godini u izboru "Frans fudbala".\nHaos: FIFA produžila rok za glasanje za Zlatnu loptu, može da se menja izbor!\nSvetska fudbalska asocijacija produžila je rok za glasanje dobitnika "Zlatne lopte" do 29. novembra.\nMurinjo najplaćeniji trener u 2012. godini, slede Anćeloti i Lipi\nTrener Reala iz Madrida Žoze Murinjo najplaćeniji je fudbalski stručnjak u 2012. godini, prema istraživanju francuskog fudbalskog magazina "Frans Fudbal".\nPlatini zapretio tužbom "Frans fudbalu"\nPredsednik Evropske fudbalske unije (UEFA) Mišel Platini odbacio je insinuacije časopisa "Frans Fudbal" da je umešan u kupoprodaju glasova Katara prilikom izbora za domaćina Mundijala 2022.\n"Frans Fudbal" optužuje FIFA i Platinija: Katar kupio organizaciju SP 2022!\nSpecijalizovani fudbalski nedeljnik "Frans fudbal" optužio je Katar da je kupio glasove kako bi dobio organizaciju prvenstva sveta 2022. godine.\nPogledajte kandidate za gol godine: Dama u konkurenciji sa Mesijem i Falkaom /video/\nSjajan pogodak Leonela Mesija iz solo prodora za pobedu Argentine u junu nad Brazilom (4:3) svrstan je u uži izbor za gol godine među 10 nominovanih.\nFrans fudbal i FIFA ujedinili nagradu za najboljeg\nNajprestižnije fudbalske nagrade - Zlatna lopta koju svake godine dodeljuje list Frans fudbal i priznanje za najboljeg igrača sveta u izboru FIFA će se od sledeće godine ujediniti u jednu nagradu - Zlatnu loptu.\nMesi plaćeniji od Ronalda i Bekama\nNajbolji fudbaler sveta u prošloj godini, prvotimac španske Barselone, argentinski reprezentativac Lionel Mesi, sa godišnjom zaradom od 33 miliona evra, najplaćeniji je fudbaler današnjice, tvrdi francuski magazin "Frans fudbal".


Micić: Privilegija je biti u finalu, ali je još lepše kad se osvoji trofej - SPORTSKI ŽURNAL\nMicić je istakao da mu je drago što predstavlja Srbiju u svom gradu na događaju kakav je fajnal-for\nKošarkaš Efesa Vasilije Micić rekao je danas da je privilegija ponovo biti u finalu fajnal-fora Evrolige, ali je istakao da je još lepši osećaj osvojiti trofej i da će njegov tim u predstojećem finalu protiv Real Madrida morati da ostane miran i fokusiran do samog kraja.\n„Presrećan sam zbog novog iskustva igranja u finalu. Uvek je drugačije, ali je privilegija. Oba tima su imala sjajnu sezonu, srećni smo što smo tu”, rekao je Micić na konferenciji za novinare u Beogradskoj areni.\n„Osećaj je sjajan doći do finala, ali osećaj je još lepši kada osvojite trofej. Ne nedostaje nam motivacija, apsurdno je pričati o tome, svi smo spremni, moramo da ostanemo mirni i fokusirani”, dodao je on.\nKošarkaši Efesa pobedili su juče u polufinalu ekipu Olimpijakosa sa 77:74 trojkom Micića uz zvuk sirene, a sutra će trofej prvaka Evrope braniti u duelu sa Real Madridom u finalu.\nSrpski košarkaš je istakao da je očekivao da će ga faulirati u poslednjem napadu, pre nego što je postigao pobedničku trojku.\n„Iskreno, očekivao sam faul jer smo se mučili smo se sa bacanjima, ali kada sam video da se to neće desiti imao sam u glavi utakmicu u Pireju. Hteo sam da šutiram u poslednjoj sekundi, da nemaju vremena za napad... Nije bio čist šut ali je ušao”, rekao je on.\nMicić je istakao da mu je drago što predstavlja Srbiju u svom gradu na događaju kakav je fajnal-for. Dodao je da je priča iz prošle godine o srpskom mentalitetu malo preuveličana.\n„Ali, mi generalno kao nacija imamo pozitivan stav u teškim situacijama i volimo da preuzimamo odgovornost. Odrastao sam sa igračima koji su to radili i nadao sam se da ću i ja biti u toj poziciji. Nisam imao puno prilika da rešavam utakmice kao juče, ali je jako lep osećaj i mnogo mi je drago što se to desilo ovde”, rekao je Micić.\nMicić je u drugoj četvrtini polufinala pretrpeo udarac, ali je, kako je naveo, našao način da bude u igri.\n„Videćemo za sutra, ali mislim da nije ništa ozbiljno”, rekao je srpski košarkaš.\nOn je naveo da je na fajnal-for stigao fizički „rovit”, ali da se trudi da sve rešava u hodu što je brže moguće.\n„Nakon tog udarca sam se malo uplašio jer je bitna utakmica, a znao sam da imamo problem sa rotacijom na bekovima, ali sam ostao miran i pronašao malo drugačiji stil igre u drugom poluvremenu”, rekao je Micić.\n„Bez obzira na neke promašene šuteve, osećao sam se dovoljno dobro da mogu da iznesem utakmicu do kraja. Imao sam odličnu pomoć Šejna u prvom poluvremenu, Brajant nas je potom dodatno ohrabrio za sam finiš utakmice. To je sve deo ove igre i moramo da se nosimo sa tim da bismo bili pravi i na ovom nivou”, dodao je on.\nFinale fajnal-fora Evrolige između Efesa i Real Madrida igra se sutra od 19.00 u Beogradskoj areni.


Mesijeva skromna mlada: U ovoj haljini se udala za najbogatijeg fudbalera! (FOTO) | Natürliche Gesundheit\nHome/Vijesti/Mesijeva skromna mlada: U ovoj haljini se udala za najbogatijeg fudbalera! (FOTO)\nIako se još u 13. godini preselio u Barselonu, Lionel Mesi obožava svoj rodni Rosario, naročito zbog jedne činjenice – u njemu je odrastao sa svojom sadašnjom suprugom, u vreme kada nisu slutili da će se nekad venčati.\nSvi koji je poznaju, kažu da je izuzetno skromna mlada žena, što se videlo i na venčanju – jednostavna haljina, diskretna šminka i prirodna, puštena kosa učinile su je divnom, jednostavnom damom.\nLuksuzno venčanje Lionela i Antonele bilo je jedinstveno po još jednom detalju – Mesi je svim gostima zabranio da donose poklone i novac, već im je na pozivnici naglasio: Ako želite nešto da date, uplatite novac u mojuhumanitarnu fondaciju, odakle ću ga ja proslediti onima kojima je najpotrebniji.


Predsednik Obama objavio dogovor sa farmaceutskom industrijom\nPredsednik Obama je danas saopštio da je administracija postigla dogovor sa farmaceutskom industrijom koji bi mogao da otvori put za reformu zdravstvene zaštite, koja je u Sjedinjenim Državama i dalje veoma sporna.\nDok demokrate i republikanci nastoje da postignu saglasnost o zakonskom predlogu za reformu sistema zdravstvene zaštite, Predsednik Obama je danas saopštio da je sa farmacetutskim kompanijama postignut važan dogovor prema kojem su se one obavezale da ulože 80 milijardi dolara tokom narednih 10 godina kako bi se smanjili troškovi izdavanja lekova na recept za starije gradjane:\n„Naš cilj – naš imperativ je da smanjimo nezadrživu inflaciju troškova zdravstvene zaštite. Da bismo to postigli moramo da radimo zajedno kako bismo iskorenili razbacivanje i neefikasnost koji možda podupiru osiguravajuće kompanije, ali ne čine ništa za naše zdravstvo.“\nPredsednik Obama želi da potpiše zakon o reformi zdravstva do kraja godine, ali se suočava sa protivljenjem u Kongresu zbog visoke cene i otpora opciji javnog osiguranja. Ipak, prema najnovijoj anketi Njujork Tajmsa, 72 odsto ispitanika podržava vladinu reformu bez obzira da li su demokrate ili republikanci.\n„Ono što pokušavamo da učinimo je da smanjimo troškove za sve porodice i biznise,“ kaže Nensi En Diparl, zvaničnik Bele kuće.\nMedjutim, većina republikanskih kongresmena se protivi bilo kakvom vladinom planu, insisitirajući da bi fokus trebalo da bude da cena zdravstvenog osiguranja ne poraste\n„Vladin plan će, bez obzira na ime, dovesti do porasta troškova. On će smanjiti broj opcija i neće vam dozvoliti da zadržite ono što imate,“ kaže jedan od lidera republikanske manjine u Predstavničkom domu, Erik Kentor.\nPredsednik Obama planira da u sredu održi skup o zdravstvenoj zaštiti na kojem će odgovarati na pitanja gradjana.


Zamenik predsednika Stranke slobode i pravde (SSP) Borko Stefanović izjavio je danas da očekuje da predsednik Srbije Aleksandar Vučić "objavi snimak pogibije Stanike Gligorijević na naplatnoj rampi kod Doljevca".\nStefanović je u pisanoj izjavi naveo da to očekuje nakon što je Aleksandar Vučić izjavio da bi uradio isto što i ministar policije Aleksandar Vulin, koji je u emisiji uživo prikazao slike žrtava kriminalnog klana Veljka Belivuka, povodom čega je rekao i da će zatražiti od njega objavljivanje još snimaka monstruoznih zločina te bande.\n“Vlast je odbila da porodici Stanike Gligorijević pokaže snimak, a sakriven je i od javnosti i od suda uz komentar Aleksandra Vučića da ga je on video i da je užasan. S obzirom da je od te izjave prošlo više od godinu dana, a da je sada jasno da više ne važe argumenti zbog kojih je taj snimak skrivan, očekujem što hitnije objavljivanje celog snimka pogibije Stanike Gligorijević”, kazao je Stefanović.\nOn je naveo da “ako Aleksandar Vučić misli da gradjani Srbije imaju pravo da vide užasne zločine koje je počinila banda Veljka Belivuka, ne postoje više razlozi da se od javnosti sakriva način na koji je poginula Stanika Gligorijević, u nesreći koju je izazvalo vozilo visokog državnog i stranačkog funkcionera Srpske napredne stranke (SNS) Zorana Babića”.\n“Podsećam i da je klan Veljka Belivuka nastao, ojačao, osilio se i ubijao za vreme ove vlasti što je Aleksandar Vučić kroz izjave svojih prijatelja i svojih medija više puta potvrdio povezujući njegovo delovanje sa visokim funkcionerima SNS”, rekao je Stefanović.


AOM — 15.01.2018.\nKoalicija novinarskih i medijskih udruženja (NUNS, NDNV, ANEM, Lokal pres i AOM) – a na osnovu stavova upravnih tela pojedinačnih organizacija – odlučila je da ne prihvati poziv Ministarstva kulture i informisanja da se njen predstavnik vrati u radnu grupu za izradu Strategije razvoja sistema javnog informisanja zbog toga što su svi razlozi zbog kojih smo napustili ovo radno telo i dalje na snazi, a u međuvremenu su se pojavili i neki novi.\nRanije smo ukazivali da naša udruženja ne žele da budu samo ukras u radnoj grupi u kojoj dominiraju predstavnici države i njoj bliskih udruženja i pojedinaca, odnosno da ne možemo da dozvolimo da svrha našeg prisustva bude privid inkluzivnosti procesa, vlastima potreban za spoljne i unutrašnje potrebe, dok se – paralelno sa tim – stvari na medijskoj sceni svakodnevno pogoršavaju.\nNe želimo da preuzmemo odgovornost za neka najavljena rešenja koje smatramo suprotnim interesima medijske zajednice i medijskih sloboda, a naše učešće u radnoj grupi dodatno je obesmišljeno činjenicom da u njoj nema drugih relevantnih medijskih i novinarskih udruženja.\nPoziv Ministarstva ne možemo da smatramo iskrenim i dobronamernim ni zbog toga što je, prema rečima ministra, 90 odsto ovog dokumenta već dovršeno – i zbog toga se postavlja pitanje svrhe našeg povratka, pogotovo s obzirom na forsirane vremenske rokove, nametnute od Ministarstva.\nKoaliciju je nedavni javni nastup državnog sekretara Aleksandra Gajovića na TV N1 dodatno obeshrabrio da se vrati u radnu grupu, jer je on pokazao ne samo bahatost i osionost, ponižavajući novinarska i medijska udruženja, već i zabrinjavajući nivo nepoznavanja medijskih zakona i medijskih procesa.\nPored brojnih netačnosti i kontradiktornosti, državni sekretar je izjavio i da Ministarstvo kulture i informisanja nije nadležno za nadzor sprovođenja medijskih zakona na lokalnom nivou već Ministarstvo državne uprave i lokalne samouprave.\nZa našu koaliciju ovo pitanje je od prvorazrednog značaja, i u kontekstu donošenja novog strateškog dokumenta, pa javno pozivamo Ministarstvo kulture i informisanja da obrazloži stav državnog sekretara, s obzirom da Koalicija ima zvaničan dokument Ministarstva državne uprave i lokalne samouprave u kojem se tvrdi suprotno.\nNa kraju, ističemo da Koalicija kontinurano radi, zajedno sa medijskim ekspertima i organizacijama civilnog društva, na dokumentu koji će ponuditi predloge za rešenja ključnih pitanja naše medijske scene i predstavljaće svojevrsnu alternativnu medijsku strategiju.\nBeograd-Novi Sad-Niš-Kragujevac, 15. januar 2017.\nSledeći članak Reakcija povodom napada TV Pink na posmatračku misiju crte i članicu upravnog odbora Crte\nPrethodni članak Asocijacije i udruženja: Nekorektan postupak Republičkog javnog tužilaštva\nOdgovor Ani Brnabić: Primedbe novinarskih udruženja na izmenjenu Medijsku strategiju su poznate


Preporuka: 3317 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 2140 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 3959 / Link / Replika: 16 / Molimo vas da se ulogujete ili registrujete da biste mogli da šaljete komentare.\nPreporuka: 1605 / Link / Replika: 29 / Molimo vas da se ulogujete ili registrujete da biste mogli da šaljete komentare.\nPreporuka: 2140 / Link / Replika: 8 / Molimo vas da se ulogujete ili registrujete da biste mogli da šaljete komentare.\nPreporuka: 1070 / Link / Replika: 10 / Molimo vas da se ulogujete ili registrujete da biste mogli da šaljete komentare.


Brnabić: Rezolucija govori o Evropskom parlamentu – SveVesti.net\nBrnabić: Rezolucija govori o Evropskom parlamentu – JMU Radio-televizija Vojvodine\nPremijerka Ana Brnabić izjavila je danas da je bilo izveštaja i rezolucija evropskih institucija koje su je lično više pogodile od ove poslednje o Srbiji koju je usvojio Evropski parlament (EP), jer je ona “van svakog konteksta i istine”.\nNaše je da pročitamo rezoluciju, budemo koliko je god moguće samokritični, i da prihvatimo i menjamo neke stvari ako za to postoji osnova, rekla je Brnabić u gostovanju na televiziji Hepi.\nOna je poručila da bi volela da zna na osnovu čega su pisani delovi te rezolucije i usvajani amandmani. Neka oni rade svoj posao, mi ćemo svoj. Sistem vrednosti Vlade Srbije mnogo više pripada evropskim vrednostima nego što evropske vrednosti dele poslanici EP koji su glasali za ovu rezoluciju, ocenila je Brnabić.\nKako je istakla, to najbolje ilustruje tačka rezolucije u kojoj se govori da Srbija nema medicinsku opremu i kadar za borbu protiv kovid virusa, jer ona “najbolje govori o tom izveštaju” i o poslanicama EP koji su to predložili, pošto Srbija ne da ni u jednom trenutku nije imala problem sa tim, nego je pomagala i susedne države, uključujući i Italiju, članicu Evropske unije.\nKomentarišući poziv EP da Srbija prizna tzv.Kosovo, Brnabić je naglasila da se to neće desiti.\nOna je dodala da je dobro što Evropska komisija ne stoji iza te rezolucije, i da joj je to “nekako uteha i dalja nada”.\nBrnabić je ukazala da Evropska komisija mora da bude neutralna, pošto pet država ćlanica EU nije priznalo nezavisnost Kosova. Ona je izbegla da odgovori na pitanje kada će neko da zvanično pozove crnogorskog premijera Zdravka Krivokapića da poseti Beograd, jer se on “požalio” da još nije dobio takav poziv.\nUmesto odgovora, Brnabić je objašnjavala da je sa Krivokapićem “u stalnom kontaktu”, kako je odnela vakcine u Podgoricu i bila srdačno dočekana, kao i da je, na predlog predsednika Srbije Aleksandra Vučića Vlada ukinula odluku o proterivanju crnogorskog ambasadora iz Beograda.\nPrevious Dačić: Gledaću “Porodicu”, možda je još rano za takvu seriju\nNext Dačić:Ozbiljno razmišljati o zajedničkom nastupu SPS i SNS


Otvorene prve PEPCO prodavnice u Srbiji, zavirite kakve su cene (FOTO) | NS Reporter\nBEOGRAD – PEPCO, najveći maloprodajni lanac neprehrambenih proizvoda sa najvećom stopom rasta u Evropi, sada postoji i u Srbiji. Od petka 23. oktobra, građani Beograda mogu da kupuju u dve PEPCO prodavnice. U narednih par meseci, još prodavnica otvoriće svoja vrata za kupce u drugim gradovima. Ovaj lanac planira da otvori 30 prodavnica za vreme prve godine poslovanja a u Srbiji.\nPEPCO ima više od 2.000 prodavnica u Evropi i svojim klijentima nudi različite grupe proizvoda, uključujući garderobu za muškarce, žene i decu, donji veš, modne dodatke, igračke, dekorativne predmete, tekstil, proizvode za kuću itd. Odeća (uključujući cipele i donji veš) pokriva oko 60% ponude trgovinskog lanca dok proizvodi za kuću čine 40%.\nSrbija 13. zemlja u kojoj je PEPCO otvoren


Crna Gora-Srbija utakmica visokog rizika – Sjever Crne Gore\nCrna Gora-Srbija utakmica visokog rizika\nPrema navodima Dragoljuba Sekulića, predsjednika Komisije za bezbjednost i sigurnost na fudbalskim takmičenjima, poslije gostovanja Engleske i Italije u Podgorici, sa bezbjedonosnog aspekta, utakmica sa Srbijom je jedna od najzahtjevnijih.\nSekulić je kazao da je iz tog razloga prvi put organizovana prodaja ulaznica uz dostavljanje kopija ličnih karata.\n„To je urađeno kako bi se znalo ko na kojem mjestu sjedi i na taj način ispoštovali odredbu Zakona o sprječavanju nasilja i nedoličnog ponašanja na sportskim terenima“, kazao je Sekulić na konferenciji za novinare.\n„Biće organizovan detaljan pregled, a svaki gledalac, uz kartu, moraće da pokaže i identifikacioni dokument“, kazao je Sekulić.\nOn je apelovao i upozorio sve navijače da se uzdrže od unošenja na stadion bilo kakvih nedozvoljenih predmeta, pirotehničkih sredstava, kao i transparenata nedozvoljene i uvredljive sadržine.\nIstakao je da je angažovan veliki broj zaštitara, a u funkciji obezbjeđenja utakmice biće i potreban broj pripadnika policije.\n„Za navijače Srbije obezbijeđeno je 550 ulaznica za sektor jug, kao i 220 karata prve kategorije na Zapadu“, kazao je Sekulić.\n„Uprava policije spremna je za sve izazove koje prate ovakve događaje sa dovoljnim kapacitetima da se suprotstavi svim eventualnim izazovima i neredima i da će u skladu sa zakonskim ovlašćenjima svi akteri incidenta biti privedeni i procesuirani“, kazao je Mugoša, koji će biti rukovodilac obezbjeđenja utakmice.\nPrevPredhodniKrstajić: Cilj pobjeda u Podgorici, nećemo potcijeniti Crnu Goru\nSledećiMućke: Uskoro stiže pozorišni mjuziklNext


Inspekcija Gradskog sekretarijata za sport osporila Skupštinu VK Partizan: Sve donete odluke su nevažeće | Novosti.RS\n30. 12. 2019. u 21:30\nTo znači da smo bili u pravu kada smo tvrdili da je Skupština bila nelegitimna - naglašava za "Novosti" Aleksandar Šoštar\nINSPEKCIJSKI nadzor Gradskog sekretarijata za sport i omladinu utvrdio je da su sve odluke članova Skupštine Vaterpolo kluba Partizan, koje su donete 2. decembra 2019. - nevažeće! To znači da nije mogla da se nastavi prekinuta sednica, na kojoj su smenjeni predsednik Skupštine Zoran Avramović i prvi čovek UO Aleksandar Šoštar, kao i da formiraju tročlanu komisiju (Vilović, Bradajić, Manojlović).\n- U ponedeljak sam dobio zapisnik inspekcijskog nadzora, koji nalaže da se sve odluke sa Skupštine, koja je održana 2. decembra 2019. oglase nevažećim. To znači da smo bili u pravu kada smo tvrdili da je Skupština bila nelegitimna - naglašava za "Novosti" Aleksandar Šoštar.\nPodsetimo, tročlana komisija je organizovala 26. decembra Izbornu skupštinu, na kojoj je Srđan Mišković izabran za predsednika Skupštine, a Mirko Bradajić za prvog čoveka Upravnog odbora.


JAVNA RASPRAVA O NACRTU ZAKONA O CENTRALNOM REGISTRU STANOVNIŠTVA ODRŽAVA SE DO 27. OKTOBRA: Centralni registar stanovništva objediniće podatke o građanima iz 11 evidencija koje sada vode različite institucije\nMinistarstvo državne uprave i lokalne samouprave saopštilo je da sprovodi javnu raspravu o Nacrtu zakona o Centralnom registru stanovništva, koji će zapravo biti sveobuhvatna evidencija o građanima Srbije i jedan od informacionih stubova javne uprave.\nMinistar državne uprave i lokalne samouprave, Branko Ružić, rekao je tim povodom da je uspostavljanje ovakvog registra još jedan korak bliže ka modernoj, efikasnoj i ekonomičnoj upravi kojoj težimo.\n“Suština ovakvog posla jeste da građanima još više olakšamo poslovanje sa upravom, i da taj susret ne bude više opterećujući, već brz, jasan i efikasan, nalik zemljama Evropske unije”, istakao je Ružić.\nPrema njegovim rečima, registar je kruna posla koji se odnosi na uređivanje elektronskih baza, jer su one osnov za dalji proces digitalizacije.\nOn je objasnio da će Centralni registar stanovništva objediniti podatke o građanima iz 11 evidencija koje sada vode različite institucije, što će pojednostaviti postupke i ubrzati usluge jer većina njih zahteva pribavljanje podataka o građanima.\n"Ukoliko službeniku treba na primer podatak o isteku vozačke dozvole da bi građaninu završio posao oko registracije automobila, on taj podatak može videti u Centralnom registru. Ne traži ga ni od stranke, niti od drugih institucija, već jednostavno pristupi tom registru. Nema odugovlačenja, troškova po građane i gubljenja vremena", naveo je Ružić.\nTakođe, ministar je poručio da će korist od uspostavljanja ovog registra imati ne samo građani, već i državni organi pred kojima se građani pojavljuju kao korisnici usluga.\nVeć decenijama podaci koji se odnose na stanovništvo u Srbiji nalaze se u više različitih baza podataka (matične knjige, knjige državljana i drugo). Ove baze podataka vode se na različite načine, a razmena informacija je veoma otežana i spora zbog velikog broja evidencija, raznovrsnosti vođenja i načina pristupa tim podacima, ukazao je ministar.\nOn je napomenuo da se uspostavljanjem Centralnog registra stanovništva posao službenicima pojednostavljuje, a troškovi rada smanjuju, naglašavajući da je posebna pažnja posvećena zaštiti i bezbednosti, tako da će pristup ovim podacima imati samo ovlašćeni službenici, s tim što će i građani moći da izvrše uvid u svoje podatke.\nJavna rasprava o Nacrtu zakona o Centralnom registru stanovništva sprovodi od 8. do 27. oktobra.\nPredlozi, inicijative i komentari mogu se poslati na imejl: maticneknjigeiregistri@mduls.gov.rs ili na poštansku adresu: Ministarstvo državne uprave i lokalne samouprave, Beograd, Birčaninova 6, sa napomenom "Za javnu raspravu o Nacrtu zakona o Centralnom registru stanovništva”.\nIzvor: Press služba Vlade Republike Srbije, 08.10.2018.


Đukanović: CG nije teren za eksperimentisanje | MTELCG\nSmjene u Radio Televiziji Crne Gore (RTCG) neće uticati na evropski put Crne Gore, poručio je predsjednik Milo Đukanović.\nPredsjednik Đukanović je novinarima, na pitanje da li smjena u RTCG može uticati na evropski put Crne Gore, rekao da se to neće dogoditi.\n"To ne može i neće uticati na tempo crnogorskog puta do članstva u EU. S druge strane, mislim da svima, i u Crnoj Gori i onima koji se bave Crnom Gorom sa međunarodnih adresa, treba malo više informacija i analitičnosti da bi razumjeli suštinu procesa koji se događaju u ovoj zemlji, regionu i širem evropskom okruženju", naveo je Đukanović nakon svečane akademije Plantaža 13. jul.\nOn je rekao da je ubijeđen sam da svi žele da Crna Gora do kraja ostvari svoj naum - usvoji evropski sistem vrijednosti i da, kada postane članica EU, bude zaista organski dio savremene evropske civilizacije.\nPotrebno je, kako je naveo, da svi u Crnoj Gori razumiju da je zajednički interes usvajanje evropskog sistema vrijednosti, ne samo u zakonodavnoj i institucionalnoj sferi, nego i u praksi, da se ono što je usvojeno mora primjenjivati, i da ta primjena ne bude selektivna.\n"Ne može se vladavina prava odnositi samo na one koji nam se ne dopadaju, a da tražimo razloge za izuzeće za one koji nam se dopadaju. To moraju razumjeti i naši evropski partneri", kazao je Đukanović.\nPrema njegovim riječima, Crna Gora nije iz nužde opredijeljena da budemo dio EU.\n"Ubijeđen sam da Crna Gore može da ostvari svoj cilj, a to je da dostigne evropski kvalitet života i kao članica EU i, ukoliko se kojim slučajem dogodi da, usljed kontroverzi kojima danas prisustvujemo, EU odluči da uspori ili čak zaustavi proces daljeg ujedinjenja Evrope" naveo je Đukanović.\nIstakao je da Crna Gora mora biti spremni i za jednu i za drugu soluciju. "A bićemo spremni ako budemo odgovorno radili na stvaranju pretpostavki da obezbijedimo uslove za evropski kvalitet života u Crnoj Gori.".\n"Jako je važno da svi, i mi ovdje, a posebno naši partneri, shvate da ni Crna Gora, kao ni Zapadni Balkan, nije teren na kojem se može eksperimentisati. Nije teren na kojem možete propisivati šta je obavezno primijeniti, a šta treba gledati kroz naočare koje vam sugeriše neko sa druge međunarodne adrese", istakao je Đukanović.\nKako je naveo, u Crnoj Gori žive vrlo ozbiljni ljudi, odgovorni prema sebi.\n"Kada usvajamo zakone za koje EU kaže da su kompatibilni evropskom zakonodavnom sistemu, kada gradimo institucije za koje takođe kažu da su po uzoru na ono što je institucionalni sistem EU, veoma smo odlučni i da to primijenimo", kazao je Đukanović.\nCilj je, kako je kazao, stvoriti pretpostavke za evropski kvalitet života u Crnoj Gori.\n"A kojim ćemo tempom, i da li ćemo uopšte, kao zemlja Zapadnog Balkana, dočekati svoju šansu da postanemo dio ujedinjene Evrope... Mi bi to željeli, ne zato što imamo iluziju kako ćemo ulaskom u EU dobiti neki novac koji će kompenzirati naš nerad i neznanje", kazao je Đukanović.\n"Mi ne razgovaramo na takav način sa EU, nego kao Evropljani. Mi smo dio evropskog regiona, snažno vjerujemo da je jako važno da Evropa bude ujedinjena", rekao je Đukanović o pogrešnoj percepciji nekih međunarodnih adresa koje misle da ovdje žive drugorazredni ljudi koje stalno treba opominjati.\nKako je kazao, ukoliko Evropa ne bude ujedinjena, izgubiće trku sa Amerikom, Rusijom i Kinom.\n"Sebe smatramo partnerom, kojem ne treba propisivati, nametati, i davati sebi za pravo da svako malo sudite o tome da li smo dovoljno inteligentni i ozbiljni da primijenimo ono što smo zajedno usvojili, nego da se u tom procesu odnosimo kao partneri", istakao je.\n"I znam da na Balkanu svi živimo taj sindrom inferiorne provincijalne zavisnosti u odnosu na neke pretpostavljene međunarodne autoritete. Ja ne živim taj sindrom, i u tome se, vjerovatno, razlikujemo, i zbog toga sam često na meti ne samo određenih inostranih, nego i domaćih adresa. Ali, vjerujte da me to ne zanima uopšte", poručio je Đukanović.\nOn je kazao da je uvjeren da treba "nastaviti ovim putem, širiti ovaj duh", a ne da "srljamo antievropskim bespućima, nego da držimo do sebe, da nešto radimo zbog sebe i da znamo šta nam je vizija. A vizija nam je ujedinjena Evropa".\n„Izbjegli smo tu opasnost da blokadom institucija ugrozimo stabilnost funkcionisanja vlasti. Nakon toga su bili predsjednički i lokalni izbori na kojima smo dobili satisfakciju i nikad ubjedljiviju podršku na proevropskom putu razvoja“, rekao je.\nOn je kazao da vlast sada pred sobom ima dvije i po godine i da je njen interes da nastavi ispunjavamo svoje obaveza date građanima.\n„Ali da stalno držimo vrata otvorena za opoziciju, za koju vjerujemo da će shvatiti promašenost svoje strategije i da će se vratiti da unutar institucija pokuša da ostvari svoje politčke ciljeve“, naveo je Đukanović.\nOn je rekao da nema dana da on, premijer, i predsjednik Parlamenta ne upute poziv opoziciji da se vrati u Skupštinu .\nKomentarišući Predlog zakona o predsjedniku i komentare da njima dio moći izmješta u njegovu korist, Đukanović je rekao smatram da je jasno da te komentare daju oni koji zakon nijesu vidjeli.\n„A to je da kada predsjedniku države istekne mandat, da država definiše neka njegova prava, da bi na taj način štitila integritet makar i ranijeg predsjednika“, smatra Đukanović.\nOn je ocijenio da nije dobro da se neko kome istekne mandat predsjednika, nađe na tržištu i na birou rada. „To ne bi sebi dozvolila ni jedna ozbiljna i civilizovana država“.\n22.02.2019. | 12:29 0\nSvijet 12:56 > 13:03\nCrna Gora 12:29\nSvijet 12:15 > 12:21\nEx Yu 12:15\nEx Yu 12:09\nDruštvo 12:01 > 12:07\nEx Yu 11:08


Najteži je bio slučaj jedne 14-godišnjakinje koja je dovedena u bolnicu "u skoro paralizovanom stanju", rekao je predstavnik Hitne pomoći.\nPored gledanja ovog filma, svakodnevno emitovanje trejlera na televiziji izaziva neželjeni efekat kod mladih, zbog čega brojni roditelji svakodnevno zovu medije i traže da se film zabrani. Ovim povodom oglasio se čak i italijanski ministar odbrane Ignacio La Rusa, koji takođe smatra da bi trebalo prestati sa emitovanjem trejlera koji plaši "na hiljade dece".\nZa gledanje filma "Paranormalna aktivnost" u Italiji ne postoji starosna granica, iako je u Britaniji zabranjeno gledanje filma osobama koje su mlađe od 15 godina. Italijanski ministar kulture Sandro Bondi je, nakon brojnih žalbi, izjavio da njegovo ministarstvo razmatra da uvede neophodnu starosnu granicu za gledanje ovog ostvarenja.\nDebitantski film Orena Pelija snimljen je kao "kućni film“ o mladom paru koji želi da zabeleži neobične događaje koji se neko vreme dešavaju u njihovom domu. Snimljen sa budžetom do svega 15 hiljada dolara, film je ostvario ogroman profit, zaradivši 22 miliona.


Beta 13. aprila 2021. 12:35\nInspekcija za zaštitu životne sredine u Zrenjaninu jutros je privremeno zabranila rad kineske fabrike za reciklažu u Perlezu zbog pritužbi gradjana na zagadjenje, rekao je agenciji Beta zamenik gradonačelnika Zrenjanina Saša Santovac.\n„Jutros u 9.30 naložena je obustava rada dok se ovi problemi ne reše. Inspekcija je uočila da postoje odredjena odstupanja na osnovu izveštaja koji je uradjen i danas je doneto rešenje s ciljem da investiror ispuni sve nepravilnosti koje je inspekcija evidentrirala“, rekao je on.\nSantovac je rekao da je danas na terenu i Vodna inspekcija i inspekcija Pokrajinskog sekretarijata za poljoprivredu i šumarstvo i da se i od njih očekuje izveštaj, a da je kineski investitor primio obaveštenje i da će postupiti po tom obaveštenju.\n„Oni su svesni problema, a želja je da zajednički radimo na rešenju tog problema. Nama je u interesu svako radno mesto, ali isto tako želimo da sačuvamo životnu sredinu i da se poštuju sve mere koje su propisane i tako ćemo funkcionistai u narednom periodu“, rekao je još Santovac.\nU obrazloženju rešenja inspekcija je navela da je nalog za vanredni inspekcijski nadzor dat nakon što im se obratilo sedamdeset gradjana sa predstavkama koje se odnose na pojavu neprijatnih mirisa nastalih radom postrojenja za skladištenje i tretman otpadne plastike.\nInspekcija je navela da se kineskom investitoru privremeno zabranjuje obavljanje tehnološkog procesa ektruzije i granulisanja mlevene plastike, kao i rad uredjaja za prečišćavanje otpadnih gasova iz postrojenja za tretman otpadne plastike.\nZabrana se primenjuje do dostavljanja rezultata ispitivanja koji dokazuju da nema štetnog uticaja na životnu sredinu, odnosno dok se ne ispita efikasnost postrojenja odnosno uredjaja za smanjenje emisije.\nKompanija „Feitiansuje“ bavi se proizvodnjom proizvoda od plastike i preradom plastike u nekadašnjim pogonima firme „Begej-plast“ iz Perleza.\nPrilikom potpisivanja ugovora o kupovini te firme, 2018. godine naveli su da u prvih godinu dana investirati 500.000 evra, od toga, 180.000 evra u fabriku i oko 350.000 u mašine i zaposliti čak 100 radnika.\nMihajlović: Zatvoren rudnik Jama kompanije Zidjin zbog zaštite životne sredine\nRudnik Jama u Boru, koji pripada kompaniji Zidjin, zatvoren je u cilju zaštite životne sredine i inspekcija im je naložila da ne mogu da rade ništa bez odobrednja Ministarstva rudarstva i da moraju da imaju sve potvrde od Ministarstva životne sredine, izjavila je danas ministarka rudarstva i energetike Zorana Mihajlović.


Kardinal Puljić: Država građena na nepravdi nije dugog vijeka – Informer\nNadbiskup vrhbosanski kardinal Vinko Puljić rekao je da država građena na nepravdi nije dugog vijeka i da je njeni graditelji na nepravednim načelima na taj način ruše i stvaraju muku i za svoj narod i narode sa kojima žive.\nKardinal Puljić poručio je domaćim partnerima u vlasti i vodećim političarima u BiH da je temelj uzajamnog suživota da ono za šta se bore i što traže za svoj narod moraju dopustiti i drugim narodima sa kojima žive.\nOn je međunarodnim predstavnicima sugerisao da u BiH provode ista načela kao u njihovim demokratskim društvima.\nKardinal Puljić je ukazao na, kako je rekao, tihi trend u Evropi protiv svega što je katoličko, ističući da se ne to ne radi toliko otvoreno već perfidno duhom relativizma.\nPrema njegovom mišljenju, to su, između ostalih, i oni koji smatraju da u BiH treba biti jedan školski program.\n“Posebno je potrebno uvidjeti da su u BiH tri različite istorije i tri jezičke varijante, a posebno tri kulture koje se kroz obrazovanje ostvaruju. Ko to ignoriše, taj je protiv stabilnog mira i suživota različitih u ovoj zemlji”, rekao je, Puljić za “Večernji list”.


Kosovo skinulo zvezdicu iz SSP - ebart\nKosovo skinulo zvezdicu iz SSP\n03. Novembar 2015. godine\nPriština je na mala vrata izmenila Sporazum o stabilizaciji i pridruživanju koji je potpisala sa Evropskom unijom kao Kosovo sa zvezdicom.\nNa sednici parlamenta u ponedeljak, na kojoj se ratifikovao ovaj sporazum, "progurali" su i amandman u kome se umesto fusnote i zvezdice pominje "Republika Kosovo"!\nKako je "Večernjim novostima" objasnila Jasmina Živković, potpredsednica parlamenta KiM iz redova "Srpske", tekst sporazuma sa EU ne može da se menja na ovaj način, pa je sporna prepravka zakona, praktično, ostala da lebdi u vazduhu.\n"Taj amandman ne može da postane deo sporazuma i mi smo glasali za tekst kakav je potpisan sa EU, bez ovog dodatka. U njemu se u tački 5 kaže da je Priština obavezna da sprovodi sve dogovore iz dijaloga sa Beogradom, što je za nas ključno. Ukoliko bi došlo do opstrukcije tih dogovora, SSP bi mogao da se suspenduje", kaže ona.\nPoslanici Liste "Srpska" bili su uzdržani kad se glasalo o ovom amandmanu, ali je on dobio većinu.\nNa kraju je SSP ratifikovan sa 86 glasova, a prema rečima Slavka Simića, šefa poslaničke grupe "Srpska", poslanici ove liste su ga podržali jer će omogućiti čvršće ekonomske veze sa EU:\n"Odluku da glasamo za SSP doneli smo posle konsultacija sa koalicionim partnerima i garancija da neće donositi nikakve jednostrane odluke mimo dogovora u Briselu i saglasnosti sa EU", rekla je Jasmina Živković.\nDirektor Kancelarije za KiM Marko Đurić u ponedeljak je naveo da se u članu 2 tog dokumenta eksplicitno navodi da EU i njene članice tim dokumentom ne priznaju Kosovo.\n"Nijedan od uslova, delova teksta ili definicija iz Sporazuma, uključujući i priloge, ne predstavljaju priznavanje Kosova od EU kao nezavisne države", citirao je Đurić ovaj članak.


Dačić: Prijem Kosova u Savet Evrope bio bi u suprotnosti sa vrednostima SE\nPredsednik Skupštine Srbije Ivica Dačić je u razgovoru sa izvestiocem Parlamentarne skupštine Saveta Evrope (PS SE) za Kosovo i Metohiju Dorom Bakojani preneo stav Srbije da bi prijem tzv. Kosova u SE bio u suprotnosti sa međunarodnim pravom, rezolucijom Saveta bezbednosti UN i vrednostima koje zastupa ta organizacija.\nŠeficu delegacije Parlamenta Grčke u Parlamentarnoj skupštini Saveta Evrope (PS SE) Doru Bakojani Komitet za politička pitanja i demokratiju PS SE imenovao je za izvestioca koji treba da sačini izveštaj u situaciji na Kosovu i Metohiju.\nDačić je tokom sastanka održanom na marginama sednice Komiteta za politička pitanja i demokratiju PS SE na Kritu, napomenuo da je pitanje Kosova i Metohije od velike važnosti za našu zemlju jer se tiče teritorijalnog integriteta i suvereniteta Srbije, saopšteno je iz kabineta predsednika Narodne skupštine.\nDačić je istakao da je od velike važnosti da budući izveštaj obradi sva pitanja iz domena rada Parlamentarne skupštine Saveta Evrope – stanje demokratije i institucija na KiM, vladavinu prava i ljudska prava, uz zadržavanje statusno neutralnog pristupa.\nPosebno je izrazio očekivanje da će budući izveštaj analizirati položaj srpskog stanovnistva na KiM, naročito u svetlu konstantnog uskraćivanja njihovih osnovnih ljudskih prava.\nDačić je podsetio da građanima Srbije na KiM nije omogućeno da slobodno izraze svoju volju i učestvuju na nedavno održanom referendumu, parlamentarnim i predsedničkim izborima u Srbiji.\nPodvukao je da je Srbija čvrsto opredeljena za mir i stabilnost, kao i za postizanje kompromisa u vezi sa pitanjem Kosova i Metohije kroz dijalog.\nIzrazio je žalost što dijalog sa Prištinom gotovo da ne postoji jer druga strana očigledno dijalog ne želi, o čemu svedoče i njihovi jednostrani potezi.\nSRBIJA IZMEĐU ZAPADA I ISTOKA: Našu zemlju pritiskaju sa OBE STRANE – dve poruke Moskve upalile ALARME →\n“OČEKUJEMO DOBRU SARADNJU” Vučić otkrio detalje razgovora sa američkim ambasadorom\nAmbasadori Kvinte: Pravosudne reforme važan korak za Srbiju\nAleksandar Vulin sastao se sa ambasadorom Ruske Federacije u Beogradu Aleksandrom Bocan-Harčenkom


Najava emisije - 26. februar\nponedeljak, 20. februar 2012., 10:36\nJelen Top 10 i ove sedmice nastavlja da prati važna dešavanja u gradu!\nI dalje u duhu međunarodnog filmskog festivala, FEST 2012, imali smo priliku da razgovaramo sa glumicom čiji film zatvara ovogodišnji, 40. po redu festival.\nLena Bogdanović otkrila nam je kako je tekla saradnja sa rediteljem Dinkom Tucakovićem na njegovom najnovijem filmu ”Doktor Rej i đavoli” kao i šta misli o domaćoj rok muzičkoj sceni i takođe koji su to bendovi koje privatno voli da sluša.\nOvonedeljni pregled Jelen Top 10 podrazumeva i dva noviteta na našoj listi. Otrkijte ko je ostvario značajan skok, ko je ustoličio svoju sigurnu poziciju a ko je to zašarenio našu listu.\nPratite nas i u nedelju na istom mestu!\nRTS, drugi program, 22:05


Prema informacijama iz vranjskog Osnovnog javnog tužilaštva, njima je nakon nedelju dana podneta krivična prijava protiv nepoznatog izvršioca zbog teškog dela protiv opšte sigurnosti i od tada je u toku rad na njegovom otkrivanju.\nMilica Petković, osnovni javni tužilac, napominje da je u predistražnom postupku doneta naredba o veštačenju bioloških tragova - briseva pronađenih na licu mesta.\nBukalni bris je uzet od 207 osoba, radi određivanja DNK profila i upoređivanja sa DNK pronađenim na licu mesta, kao i poređenja sa nespornim DNK profilom u registrovanoj bazi podataka - navodi Petković.\nNezvanično saznaju "Novosti" da nije bilo poklapanja ni u jednom slučaju. U okviru istrage pregledani su listinzi i urađeno je veštačenje mobilnih telefona, oduzetih od pet osoba. Doneta je i naredba o veštačenju nadzornih kamera na objektu u firmi "5D".\nSve se dogodilo usred noći, kada su u bazu preduzeća upala trojica maskiranih i naoružanih muškaraca. Prvo su vezali čuvara, a zatim krenuli da benzinom polivaju i pale vozila, jedno po jedno, ukupno deset, kao i dve građevinske mašine. Pre nego što su mašine eksplodirale, napadači su pobegli. Eksplozije su se čule i u susednim selima.\nStražar je u jednom momentu uspeo da se oslobodi i pozove vlasnika koji je obavestio policiju. Požar je lokalizovan nakon višesatne intervencije vatrogasaca i, srećom, nije bilo povređenih.\nFirma "5D" bavi se niskogradnjom, betoniranjem, izgradnjom puteva, eksploatacijom peska i važi za jednu od najuglednijih firmi ovog tipa na jugu Srbije. Inače, u poslednjih deset godina učestvovala je u izgradnji značajnih objekata, kao što su brana Prvonek kod Vranja, čišćenje akumulacije jezera Brana Goč, kompleks "Cepotina"...\nVlasnik preduzeća Dalibor Ugrčić neposredno nakon što mu je zapaljen kompletni vozni park, rekao je da je šteta oko 600.000 evra, naglašavajući da sumnja da iza paljevine stoji konkurentska firma.\nTrenutno, on ne želi da komentariše istragu, napominjući da je sve što je imao da kaže, rekao nadležnim organima.


Narodna poslanica Sonja Pavlović postavila je juče na 9. sednici Skupštine Srbije pitanje ministru kulture i informisanja Vladanu Vukosavljeviću povodom spornih rezultata konkursa za sufinansiranje medijskih sadržaja\nPitanje poslanice Pavlović iz Kluba samostalnih poslanika koje je objavljeno na Jutjubu https://youtu.be/PHFJfIWlHXg prenosimo integralno:\nPitanje narodne poslanice Sonje Pavlović za ministra kulture i informisanja, g-dina Vladana Vukosavljevića:\n„Upravo aktuelni rezultati konkursa za budžetska sredstva opredeljena za proizvodnju TV medijskog sadržaja u 2018. kao i informacije u javnosti vezane za taj konkurs, dovode u pitanje valjanost i regularnost utroška budžetskih sredstava u oblasti kulture i informisanja.\nNa konkursu je Produkciji G.F.C. doo iz Beograda opredeljeno 3,7 miliona dinara, što je među najvišim pojedinačnim iznosima a da je pri tom kao svoju referencu u zvaničnoj prijavi MIK u rubrici ISKUSTVA podnosioca u sličnim projektima, navela kinematografsko ostvarenje autora Boška Savkovića te time zloupotrebila tuđe autorstvo.\nPrema dokumentaciji dobijenoj na uvid, nedvosmisleno se može videti da je privredno društvo G.F.C. DOO iz Beograda navelo da je učestvovalo u proizvodnji filma U IME ŽIVOTA 1999., da je za isti film dobitinik nagrade Zlatni Medved u Berlinu 2017. godine, kao i to da je dobitnik nagrade Srebrni delfin u Kanu.\nMožda bi ovako data referenca bila komična u nekom filmu ali zapravo je zabrinjavajuća u realnom životu. Naime, neistina je da je pomenuti film dobio nagradu Zlatni Medved u Berlinu 2017. godine te zabrinjava činjenica da nadležni u Ministarstvu kulture i informisanja nisu sa tim upoznati.\nIstina je da je film U IME ŽIVOTA 1999. nagrađen Nagradom za izuzetnost, na festivalu Zlatna vrata Berlina 2017. godine. Isti film je tokom 2017. godine dobio još 9 međunarodnih nagrada, između ostalog i Srebrnog viteza u Moskvi, Grand Prix u Varšavi, Nagradu žirija u Portu te takođe zabrinjava činjenica da resorno ministarstvo sa tim nije upoznato.\nNa konferenciji za medije upriličenoj zbog predmetnog konkursa, državni sekretar Aleksandar Gajović je između ostalog izjavio da reference nisu deo konkursne dokumentacije kao i da su učesnici potpisali dokument kojim pod moralnom i krivičnom odgovornošću tvrde da je sva dokumentacija koju su dostavili tačna i ispravna te celu problematiku prebacio na privatni spor između Boška Savkovića i Produkcije G.F.C. iz Beograda i time zatvorio temu konkursa za medijske sadržaje.\nOvim, tema ne može biti zatvorena već otvara niz pitanja koja upućujem ministru Vukosavljeviću.\nZašto zakonodavac, Ministarstvo kulture i informisanja, ne poštuje odredbe zakona koji je doneo, Zakona o autorskim i srodnim pravima?\nUkoliko Zakon nije dobar u punoj zaštiti interesa autorstva, zbog čega ne donese Predlog izmena i dopuna istog?\nZašto u ministarstvu nije izvršena provera podataka konkursne dokumentacije?\nI što je najvažnije kako je moguće da sporna referenca bude navedena u zvaničnoj prijavi MIK u rubrici ISKUSTVA podnosioca u sličnim projektima a da to ne bude provereno i da pri tom državni sekretar izjavi da reference nisu deo konkursne dokumentacije?\nKako je moguće da sredstva budu dodeljena nekom ko je potpisao dokument kojim pod moralnom i krivičnom odgovornošću tvrdi da je sva dokumentacija koju su dostavili tačna i ispravna a da pri tom prisvoji tuđe autorstvo?\nProfesionalnim udruženjima NUNS i UNS ostavljam na savesti da li će povodom ovog konkursa iskoristiti sva regularna sredstva u zaštiti svoje profesije.“\n← Popust medijima čiji je program od interesa za grad Beograd\nMonitoring: Uređivačka politika RTV sledi agendu vlasti →


Savet Evrope: Slobodnom i nezavisnom novinarstvu naneta ogromna šteta tokom 2020. – Matrica slobode medija\nPosted on April 28, 2021 by Teodora\nStrazbur, 28.04.2021. –\n„Sloboda medija je ključni stub naših demokratija koji se prečesto uzima zdravo za gotovo. Poštovanje slobode medija u mnogim je zemljama u padu. Poslednjih godina svedoci smo porasta broja slučajeva nasilja i zastrašivanja novinara“, navodi se u saopštenju povodom Svetskog dana slobode medija, 3. maja.\n„Vreme je da se prisetimo da su države obavezne da osiguraju da novinari mogu da obavljaju svoj posao bez nasilja i zastrašivanja i da ispunjavaju ulogu javnog ‘čuvara’, što uključuje odgovornost javnih vlasti za odluke i postupke“, navela je generalna sekretarka SE.\n← Previous Previous post: Nataša Miljković: Novinari RTS neće da rade Dnevnik\nNext → Next post: Izveštaj Fridom hausa: Demokratski procesi u Srbiji pogoršani, mediji na istom, nezavidnom mestu


HART ČASTIO INTER Mihinim "bikovima" nije pomogla ni Sofijina podrška Ljajiću\nFudbaleri Torina, koje s klupe vodi naš stručnjak Siniša Mihajlović, nisu uspeli da savladaju Inter u utakmici 29. kola Serije A. Imali su "bikovi" pobedu u džepu, ali je golman Hart častio goste iz Milana golom i bodom - 2:2.\nAkva je u 59. minutu matirao Handanovića za preokret na torinskom stadionu. Preokret koji je prethodno najavio Bazeli, izjednačivši rezultat u 33. posle šest minuta od vođstva gostiju. Međutim, Inter se spasao poraza, tačnije spasao ga je Hart...\nU 62. minutu Ansaldi je centrirao sa leve strane, Hart je poleteo u prazno, lopta je došla do Kandreve, koji je poklon od engleskog golmana pretvorio u pogodak.\nNa tribinama Olimpika je bila i Sofija Milošević, devojka Adema Ljajića, ali ni podrška lepe manekenke nije pomogla. Ni izabraniku njenog srca, koji je zamenjen u 65. minutu, ni Mihinom timu.\nDrugi naš internacionalac Saša Lukić odigrao je celu utakmicu.\n15 Atalanta - Peskara\n15 Bolonja - Kjevo\n15 Kaljari - Lacio\n15 Krotone - Fjorentina\n15 Sampdorija - Juventus\n18 Udineze - Palermo


Udes na Zrenjaninskom putu blokirao saobraćaj - www.lobi-info.rs\n6. oktobra 2013. 7. oktobra 2013.\nNa srću nema povređenih, ali je stvorena ogromna gužva jer su obe trake bile blokirane dok policija nije izašla na uviđaj.\nJoš jedna nesreća na Zrenjaninskom putu prouzrokovana nepažnjom vozača izazvala je totalni kolaps u kojem je saobraćaj u pravcu grada i u smeru ka Padinskoj Skeli bio blokiran čak 40 minuta. Do udesa je došlo kada je putničko vozilo, koje se kretalo iz Šišatovačke pokušalo da se priključi na glavni put pri čemu je došlo do kontakta sa autobusom na liniji 101, koji se kretao u smeru ka Padinskoj Skeli. Vozač autobusa je pokušao da izbegne auto prešavši u drugu traku, ali bezuspešno.\nNa lice mesta je izašla policijska patrola iz stanice MUP Borča i\nHitna pomoć ali kako nije bilo povređenih niko nije hospitalizovan.\nPolicijska patrola je ostala na licu mesta kako bi sačekala saobraćajnu policiju da izvrši uviđaj i u međuvremenu regulisala saobraćaj, jer je autobus preprečio obe trake, pa je zbog toga sobraćaj bio obustavljen.\nNa svu sreću povređenih nema, ali nervoznih građana ima mnogo jer je saobraćaj dugo bio u zastoju. Dve trake zatvorene, saobraćaj obustavljen, građanima je jedno preostala duga šetnja do svojih toplih domova. Apelujemo na vozače da ova deonica puta zahteva obazriviju i bezbedniju vožnju.


Beogradski manifest 2007.\n(U okviru Novog festivala autorskog filma, u nedelju 2. decembra u dvorani za konferencije međunarodnog pres-centra u Beogradu održana je Konferencija o položaju autorskog filma u savremenoj kinematografiji.\nPovod za ovaj veoma sadržajan razgovor, u kome je učetvovalo oko dvadeset domaćih i stranih filmskih autora, bio je programski dokument pod nazivom Beogradski manifest: 2007, koji su sastavili filmski autori Nora Hope iz Nemačke i Jon Sanders iz Engleske i koji ovde donosimo u celini)\n„Uveren sam da ako kažete ‚Uništiću sve što je dosad ostvareno jer hoću da budem savremen‘ svakako nećete postati savremeni. Da biste zaista bili savremeni morate želeti da to budete, morate dati sopstveni doprinos onome čime se bavite, smerno sledeći svoje prethodnike.“\nFilm je danas u krizi, postoji duboka nelagodnost, osećanje umetničke praznine i besmisla. Evolucija filmskog jezika koja je od životnog značaja za dalju dobrobit i relevantnost medija, bukvalno tapka u mestu. Dobrih filmova je sve manje, a u velikoj meri opada i broj obaveštene i obrazovane publike koja je itekako značajna za njihov uspeh. Starije generacije više ne idu u bioskop jer se najveći broj filmova pravi za mlade koji većinom ne shvataju sposobnost filmskog/video medija da izrazi dubinu, uzbuđenje i složenost. Kritičari koji bi trebalo da usmeravaju i obrazuju publiku, mahom nisu tome dorasli, a ni distribucione strukture više ne dejstvuju celishodno.\nUspon globalizovanog tržišta, kao i fenomenalna umešnost Holivuda da to iskoristi, uprkos činjenici da su filmovi sve lošiji i lošiji, ne samo da ugrožavaju alternativno tržište, nego – što izaziva još veću uznemirenost – podrivaju alternativne pristupe filmskoj/video proizvodnji. Delujući kao virus, takve metode i filozofija neposredno se preuzimaju ili postepeno usvajaju. Niko više ne obraća pažnju na estetsku formu, bez koje se – kao što su to naši prethodnici dobro shvatili – ništa vredno ne može postići. „Priči“ se pridaje preteran značaj, a proučavanje njene sirove mehanike postalo je zasebna industrija sa savetnicima i stručnjacima u svakoj agenciji koja finansira filmsku/video produkciju, kao sastavni deo neproduktivne birokratije čija je tendencija da nazre tekući trend, kao i da potpomaže (najčešće iskrivi) proizvodnju filma/videa u skladu sa postojećim adaptacijama.\nUz malobrojne izuzetke, kratkotrajan uspeh takvih filmova na nacionalnim tržištima, u većini slučajeva ne ostvaruje očekivani profit. Uspostavljeni sistem je neodrživ i ono što ga čini još gorim je činjenica da velike filmove kojima se još uvek divimo i koji su odoleli vremenu i prostoru, danas više nije moguće realizovati, ili se to postiže samo u retkim slučajevima, uz ogromne teškoće. Očigledno je da se sredina izmenila i da ulazimo u eru „digitalnog filma“. Sve je veći broj konferencija i skupova na kojima se raspravlja o uticaju takvih ostvarenja na finansiranje, distribuciju i prikazivanje. Ono što je karakteristično je osoben odraz te krize u ogledalu i što je neraskidivo povezano sa tim odrazom: dugotrajno stagniranje filmskog jezika i forme, kao i nedostatak inovacija i dubine, neophodnih za održavanje i usavršavanje filmskog/video stvaralaštva. Nalazimo se na prekretnici u vremenu u kome nove mogućnosti koje pružaju digitalna produkcija i elektronsko prikazivanje pokretne zvučne slike, imaju stvarni potencijal za podmlađivanje filmske umetnosti. Međutim, postoji opasnost da se to ugrozi preplavljivanjem tržišta delima niskog kvaliteta.\nKao filmski stvaraoci, moramo iskoristiti mogućnosti koje nam se pružaju, što je moguće, zahvaljujući velikom smanjenju troškova, da najzad zaobiđemo postojeće kanale finansiranja, kako bismo mogli da ostvarujemo visoko kvalitetne filmove bez posebne dozvole. Pored toga, neophodno je da se prilagodimo i razvijemo one modele distribucije i prikazivanja koji su se potvrdili i da počnemo da iznalazimo nove izvore minimalnog finansiranja. Došao je trenutak da preuzmemo odgovornost za sopstvenu budućnost, kao i da uspostavimo angažovanu, interaktivnu zajednicu, u kojoj se mogu uzajamno koristiti ideje i informacije, kako bismo mogli da tragamo za vitalnim putevima koji omogućavaju pravljenje i prikazivanje filmova i vaspitanje gledalaca koji će ih shvatiti i želeti da ih vide.\nNora Hope i Jon Sanders


Zajednička patrola ruske i turske vojske u sirijskoj provinciji Hasaka /video/ - 09.08.2020, Sputnik Srbija\nRuska i turska vojska izvele su zajedničku patrolu dužine 50 kilometara u sirijskoj provinciji Hasaka, u skladu sa memorandumom predsednika dveju država... 09.08.2020, Sputnik Srbija\nantiteroristička operacija rusije u siriji, svet, vesti, sirija\n08:36 09.08.2020 (Osveženo: 16:49 21.09.2021)\n„Izvršena je još jedna zajednička rusko-turska patrola u dužini od 50 kilometara. Vazdušnu pratnju vršili su helikopteri Mi-8 i Mi-35, koji su pokrivali konvoj ruskih i turskih oklopnih vozila sa visine od 50 do 200 metara“, rekao je Maljcev.\n„Dogovorili smo se sa turskim kolegama o sprovođenju naredne patrole koja će se održati u najskorije vreme“, rekao je predstavnik Centra.\nZa vreme patrole, vojska se provozala kroz mesta na kojima se pre rata vadila nafta. Cilj patrole je provera poštovanja prekida vatre i osiguravanje da na severoistoku Sirije nema nelegalnih oružanih formacija.\nPredsednici Rusije i Turske, Vladimir Putin i Redžep Tajip Erdogan, su 22. oktobra 2019. na sastanku u Sočiju usvojili memorandum o zajedničkim akcijama za rešavanje situacije na severoistoku Sirije. Prema ovom dokumentu, ruska vojna policija i sirijske snage raspoređene su u područja koja graniče sa turskom zonom bezbednosti. Od 1. novembra ruska i turska vojska započele su zajedničke patrole istočno od reke Eufrat.


Kompanija "Britiš ervejz" izvinila se danas nakon što su detalji kreditnih kartica stotine hiljada klijenata ukradeni u periodu od dve sedmice.\nIzvršni direktor "Britiš ervejza" Aleks Kruz rekao je da je kompaniji "veoma žao" zbog ovog napada i mogućih neprijatnosti zbog napada koji je bez presedana najveći za više od 20 godina koliko funkcioniše kompanija. On je dodao da će kompanija nadoknaditi svaki eventualni finansijski gubitak putnika.\nKompanija "Britiš ervejz" saopštila je sinoć da su lični i finansijski detalji klijenata, koji su kupili ili rezervisali karte između 21. avgusta i 5. septembra, ukradeni nakon hakerskog upada u sistem.\nKompanija je saopštila da su hakeri pribavili imena, adrese, brojeve kreditnih kartica i bezbednosne šifre, što je više nego dovoljno da se pokradu računi putnika.\nPROIZVOĐAČI VAKCINA NA METI HAKERA Pristupili određenom broju podataka, istraga u toku


Ministar finansija Republike Srpske Zora Vidović zahvalila je delegaciji Njemačke razvojne banke - KfV (KfW) na spremnosti i volji za podršku Republici Srpskoj, te dosadašnjim uspješno realizovanim projektima, koji su od velikog značaja za razvoj Republike.\nVidovićeva je na sastanku sa novoimenovanim direktorom Kancelarije KfV u BiH Adamom Drosdzolom istakla da je od posebnog značajna podrška lokalnim zajednicama od kojih će direktnu korist imati građani, saopšteno je iz resornog ministarstva.\nOna je na sastanku u Banjaluci navela da je nedavno Vlada Republike Srpske prihvatila grant sredstva KfV-a za projekat energetske efikasnosti u javnim zgradama, koji bi trebalo da doprinese približavanju standardima Evropske unije u oblasti energetske efikasnosti.\n"Posebno smo zadovoljni činjenicom da KfV uz kreditna sredstva pruža i grantove, bez kojih bi opštinama i gradovima bilo veoma teško obezbijediti potrebna sredstva za ključne projekte", rekla je Vidovićeva.\nOna je napomenula da je jedan od uspješnih projekata vodosnabdijevanje i odvođenje otpadnih voda u Banjaluci, za koji je obezbijeđeno 18 miliona evra.\nNa sastanku je razgovarano o projektima u oblasti energetske efikasnosti, revitalizaciji i izgradnji vodovodne i kanalizacione infrastrukture, kao i razvojnim projektima u elektroenergetskom sektoru.\nDelegacija NJemačke razvojne banke posebno je iskazala interesovanje za projekte u oblasti energetike, gdje se nakon uspješno završene dvije faze projekta revitalizacije Hidroelektrane "Trebinje jedan", nastavlja faza tri revitalizacije s ciljem produženja radnog vijeka hidroelektrane.\nPredstavnici KfV-a izrazili su zadovoljstvo saradnjom sa Ministarstvom finansija Srpske i poručili da očekuju uspješan nastavak saradnje u skladu sa postojećim programskim opredjeljenjima te finansijske institucije.\nCvijanović: Stabilizovali smo finansije, ulažemo i gradimo


Američki ambasador Moon odbacio mogućnost trećeg entiteta u BiH\nAmerički ambasador u Bosni i Hercegovini Patrick Moon odbacio je mogućnost da se kroz prekomponovanje Federacije BiH uspostavi treći, hrvatski entitet, te naveo da je teško vjerovati da će ikada do toga doći.\n"Treći entitet nije prijedlog koji je na stolu i ja vas uvjeravam da to neće biti rezultat ovog procesa i ne mogu predvidjeti situaciju u kojoj bi ikada to bilo usvojeno", rekao je Moon u intervju za subotnje izdanje banjalučkih Nezavisnih novina.\nPojasnio je da prijedlozi o trećem entitetu predstavljaju korak unazad u vrijeme nakon rata, te da Bosni i Hercegovini 'nisu potrebne dalje podjele'.\n"Zemlja se treba ujediniti na način koji će ujediniti građane da rade na zajedničkim ciljevima. Ova ideja o trećem entitetu je gledanje unazad, nitko ne želi ići unazad u period nakon rata", dodao je američki diplomata.\nMoon je istakao kako je američka administracija podstakla prekomponovanje Federacije BiH s ciljem da se racionalizuje sadašnja struktura koja je komplikovana s deset kantona.


Potpredsednica Dveri: “Umesto nacionalnog stadiona uložiti u nacionalnu ekonomiju” – Gerila\nGerila > Politika > Potpredsednica Dveri: “Umesto nacionalnog stadiona uložiti u nacionalnu ekonomiju”\nobjavljeno na Dec. 05, 2020 u 2:06 pm\nUmesto poklanjanja novih milijardi stranim kompanijama, vlast bi morala da sa tim novcem podrži domaće privrednike, izjavila je danas Tamara Milenković Kerković, potpredsednica Dveri.\n“Pored korupcije, selektivne pravde i preterane javne potrošnje, osnovni problem srpske privrede je nelojalna konkurencija i stavljanje domaćih privrednih subjekata u nepovoljniji tržišni položaj u odnosu na strane investitore”, kazala je potpredsednica Dveri.\nOna je istakla da su domaći privrednici i preduzetnici u izuzetno teškom položaju, a među njima su i ona mala preduzeća u domaćem vlasništvu koja stvaraju trećinu ukupnog BDP-a i zapošljavaju gotovo 45% svih registrovanih zaposlenih u Srbiji.\n“Tek će prvi dani 2021. godine pokazati svu dubinu propadanja domaćih privrednika i domaće privrede. Dospeće obaveza po odloženim porezima i doprinosima nateraće privrednike i preduzetnike da svoje troškove umanje smanjenjem zarada ili otpuštanjem zaposlenih. Predviđa se da će nakon dospelosti poreza i doprinosa na naplatu 200.000 ljudi izgubiti posao već u prvom mesecu naredne godine, a to se pre svega odnosi na zaposlene u najugroženijim sektorima, gde je promet pao 40% do 90% u odnosu na onaj u godini pre pandemije”, kazala je Milenković Kerković.\nKako navodi funkcionerka Dveri, umesto da Vlada Srbije gleda kako da pomogne i spase domaćeg ugroženog malog preduzetnika, ona nastavlja sa netransparentnom politikom subvencionisanja stranih privrednih subjekata, poput japanskog „Tojo Tajersa“ za koji je Komisija za kontrolu državne pomoći u toku pandemije odobrila subvenciju od čak 84.000 evra po radniku.\n“Država će ovom stranom gigantu u proizvodnji automobilskih guma pokloniti 43 miliona dolara a da ne stekne ni jednu akciju ni deo vlasništva u imovini ove strane kompanije. Nastavlja se i državna pomoć „Er Srbiji“ (1,5 milijarda evra), „EPS-u“ i proizvođačima obnovljivih izvora energije (1 milijarda evra), nemilice se troši na infrastrukturne projekte za koje država stranim izvođačima isplaćuje milijarde evra narodnih para iz budžeta, i to bez ikakve konkurencije i transparentnosti u mnogim poslovima, i bez mogućnosti da poslove dobiju domaće firme”, navodi ona.\nPotpredsednica Dveri upitala je gde su tu domaći preduzetnici koji isto tako pune budžet plaćanjem poreza, i kada će oni makar biti izjednačeni sa stranim kompanijama, ako ne i favorizovani kao što se to zalaže Srpski pokret Dveri.\n“Posebno u ovoj teškoj ekonomskoj krizi, umesto poklanjanja novih milijardi stranim kompanijama – vlast bi morala da sa tim novcem podrži domaće privrednike. Umesto “bacanja para” poreskih obveznika na nacionalni stadion, gondole, jarbole i novogodišnje ukrase taj novac građana Srbije trebalo bi uložiti u nacionalnu ekonomiju, opstanak i razvoj domaće privrede, koja će to onda vratiti punjenjem budžeta iz koga će moći da se investira u opšte dobro”, zaključila je Milenković Kerković.\nVladimir Đurić: Loša vest za Srbiju i njene građane


Lagana sreda pobednik 5. Bunt rok festivala - OGLASNA TABLA - INFO\n16 јуна, 2019 0306\nOštra konkurencija od 12 bendova učinila je napetim finale 5. „Bunt rok festivala“ iz kojeg je bend „Lagana sreda“ izašao kao pobednik, dok su drugo i treće mesto zauzele grupe „Karpo“ i “Zero Two”. Kao organizator festivala, RTS je najboljima dodelio nagrade od 100, 50 i 30 hiljada dinara.\nMomci iz pobedničke „Lagane srede“ kažu da je nastup na „Bunt rok festivalu“ bilo jedinstveno iskustvo, da su im prijale kamere i pažnja, pa zbog toga nije ni bilo treme.\nPohvalili su i druge grupe, za koje su rekli da su bile fantastične i da ni sada ne mogu da veruju da su u takvoj konkurenciji uzeli bilo koju nagradu, a kamoli prvo mesto.\nAko su pobednici bili zaduženi za pravi rok vajb, onda se drugoplasirani bend „Karpo“ pobrinuo za nešto drugačiji zvuk – mešavinu surf roka i indi melodija.\n„Za BRF smo se prijavili zato što je to odlična prilika da se oseti velika bina i doživi televizijsko iskustvo“, kažu iz grupe „Karpo“.\nIsti sentiment deli i trećeplasirani sastav “Zero Two” iz Niša, a članovi ističu da je BRF bio dobra prilika da širi auditorijum čuje za njihov umetnički projekat, ma koliko on bio eksperimentalan.\nKo se sve našao u finalu\nOvo finale je posebno i zbog toga što se umesto 10, za titulu najboljeg takmičilo 12 finalista – bendova i autora iz cele Srbije kao i po tome što je prvi put ustanovljena titula i nagrada za bend po izboru publike.\nBendovi koji su se plasirali u finale odlukama članova stručnog žirija, tokom osam kvalifikacionih segmenata bili su: „Karpo“, “Skadrilla”, “Herz”, “Wajz”, „Reci cimet“, „Lagana sreda“ i “Nataleé” iz Beograda, “ZeroTwo” iz Niša i “Johnny Blunt & the Moontown Troubadous” iz Užica.\nUz njih su, zahvaljujući glasovima publike, u finale stigli i bendovi „Logička greška“ iz Beograda, “Zyrion” iz Kragujevca i „5 minuta slave“ iz Novog Sada.\nPored Branke Glavonjić, autorke festivala, kroz peto izdanje festivala koji slavi i afirmiše domaću pop i rok muziku – vodili su nas, sredom na RTS2 i Zoran Stefanov, frontmen benda „Iskaz”, Katarina Vujović i Stefan Jovčić.\nBranka Glavonjić, autorka „Bunt rok festivala“ rekla je da sva izdanja festivala povezuje misija afirmacije domaće pop i rok scene.\n„Izuzetno je važno da nove generacije dobiju šansu da se za njih čuje. Takođe, važno je da nam što širem auditorijumu pokažu, predstave na koji način vide i razmišljaju o muzici i svemu što ih okružuje“, istakla je Glavonjićeva.\nOsim pomenutih novčanih nagrada najboljem gitaristi, basisti, bubnjaru i pevaču dodeljuju se i vredni instrumenti i druge nagrade, a sve to zahvaljujući prijateljima festivala – studiju „Bumerang“, lancu prodavnica IDEA, kući “Sing Media”, „Metropolisu“ i Udruženju muzičara džeza, zabavne i rok muzike Srbije.\nNajbolji gitarista petog „Bunt rok festivala“ – Stefan Niketić (24), iz benda „Lagana sreda“, kao nagradu je dobio gitaru (Vintage VS6VW) od lanca prodavnica IDEA. Najbolji basista je Petar Blagojević (23), iz grupe „Reci cimet“, a u njegove ruke otišla je bas-gitara (Vintage V96), koju mu je poklonio studio „Bumerang“.\nNajbolji bubnjar je Ognjen Martinović (24), iz pobedničkog benda, a njemu je “Sing Media” darivala pedalu za bubanj (Mapex falcon single pedal). Najbolji pevač petog „Bunt rok festivala“ je Jovan Ilić (18), iz benda „Karpo“, pa mu je Udruženje muzičara džeza, zabavne i rok muzike Srbije poklonilo je mikrofon (Shure beta 58).\nTitulu Pobednika publike osvojio je bend “Zyrion” iz Kragujevca. Njima je Udruženje muzičara džeza, zabavne i rok muzike Srbije takođe arivalo vrednu nagradu.\nOsim toga, učesnici će dobiti prilike i da nastupaju na domaćim i regionalnim festivalima tokom ovog leta i jeseni. Najbolji na 5. BRF dobiće i profesionalne fotografije kao poklon još jednog prijatelja BRF-a, zatim video i audio produkciju i nastupe zahvaljujući centru „Milenijum“ iz Vršca.\nA baš svi učesnici dobili su profesionalan, kvalitetan i reprezentativan snimak svojih debitanskih televizijskih nastupa. Kruna svega, u godini jubilarnog izdanja „Bunt rok festivala“ je kompilacija pesama pobedničkih bendova sa svih pet izdanja festivala zahvaljujući PGP-u RTS-a.\nČlanovi žirija finala petog „Bunt rok festivala“ bili su: Vlada Janković Džet, legenda srpskog rokenrola, gitarista i kompozitor Nikola Čuturilo, Vukašin Marković („Ajri Ef-Em“), Maja Cvetković („I-plej“), Aleksandar Popov – dr Pop („Ateist rep“), Miloš Georgijević Gera („Mortal kombat“) i Bojan Slačala („Štutgart onlajn“ i „Artan Lili“).\nTop 10 destinacija za odmor u Srbiji: Zagarantovan provod sa malo novca


NSinfo: U Novom Sadu - Potvrđena saradnja Kine i zemalja CIEZ u oblasti visokog obrazovanja\nU Novom Sadu - Potvrđena saradnja Kine i zemalja CIEZ u oblasti visokog obrazovanja\nPosle dva dana rada produbljen put prijateljstva i učvršćen pojas saradnje\nPredsednik Pokrajinske vlade Igor Mirović i gradonačelnik Novog Sada Miloš Vučević priredili su večeras u holu Pokrajinske vlade svečani prijem za učesnike 4. sastanka konzorcijuma institucija visokog obrazovanja Kina – CIEZ koji je održan u Rektoratu Univerziteta u Novom Sadu, u okviru platforme za saradnju NR Kine i 16 zemalja centralne i istočne Evrope – „Mehanizam 16+1“, a pod okriljem inicijative „Pojas i put“.\nPozdravljajući rektore i predstavnike akademske zajednice sa blizu 80 univerziteta iz NR Kine i zemalja centralne i istočne Evrope, predsednik Mirović je naglasio da će naša zemlja uvek podržavati ovu i slične inicijative koje imaju snažan globalni duh, karakter zajedništva, međusobnog prožimanja i naučne, obrazovne i kulturne integracije.\nGlavna tema 4. sastanka konzorcijuma institucija visokog obrazovanja Kina – CIEZ bilo je definisanje mehanizama povezivanja i umrežavanja visokoškolskih ustanova i izdizanje saradnje na viši nivo, a Mirović je u večerašnjem obraćanju kao izuzetno važnu izdvojio informaciju da će Univerzitet u Novom Sadu preuzeti ulogu generalnog sekretarijata Konzorcijuma.\n„To je zaista izuzetno važna vest, ali istovremeno i velika obaveza“, naglasio je predsednik Pokrajinske vlade.\nOn se osvrnuo i na činjenicu da je logotip današnjeg skupa koji je kreiran na fakultetima Univerziteta u Novom Sadu prihvaćen kao trajni logotip Konzorcijuma institucija visokog obrazovanja Kina – CIEZ.\n„I to potvrđuje kreativnost i konkurentnost naših studenata i profesora i na širem planu. Isto važi i za studente naše Akademije umetnosti koju su u pratećim programima izveli dela najvećih svetskih kompozitora“, dodao je Mirović.\nPrema rečima gradonačelnika Vučevića, 4. sastanak konzorcijuma institucija visokog obrazovanja i 5. dijaloga o politikama u obrazovanju Kina – CIEZ, koji je održan juče, takođe u Rektoratu, najznačajni su međunarodni događaji organizovani ove godine u Novom Sadu i Vojvodini.\nOn je dodao da je najvažnije to što su odluke ovih skupovi stvorile pretpostavke da se institucionalizuje saradnja između NR Kine i 16 država centralne i istočne Evrope na polju obrazovanja i nauke tokom cele godine i da ono što se dogovori bude usmereno ka boljem životu građana svih naših država.\nVučević je izrazio uverenje da je posle dva dana rada produbljen put prijateljstva i učvršćen pojas saradnje i zahvalio svima što su Novi Sad počastvovali svojim dolaskom i posebno učesnicima iz NR Kine na čitavom ovom značajnom projektu.\n... ap vojvodina, edukacija, evropa, Novi Sad, obrazovanje, saradnja, svet, univerzitet


Vesti - Peto po redu dečje igralište obnovljeno iz kartice „Veliko srce"\nPeto po redu dečje igralište obnovljeno iz kartice „Veliko srce"\nEurobank EFG i Fond „Ana & Vlade Divac" otvorili su danas rekonsturisano dečije igralište u vrtiću „Milka Dimanić" u Vlasotincu. Dečije igralište u okviru ovog vrtića peto je po redu koje je obnovljeno iz sredstava prikupljenih humanitarnom MasterCard kreditnom karticom „Veliko srce", koju zajednički izdaju Eurobank EFG i Fond „Ana & Vlade Divac".\nObnovljeno igralište vrtića Milka Dimanić u Vlasotincu,otvorili su predsednik opštine Vlasotince Srđan Šušulić, direktorka korporativnih komunikacija Eurobank EFG, Nataša Krstić i naš proslavljeni košarkaš i humanitarni radnik Vlade Divac, u prisustvu dece iz ove predškolske ustanove koja su izvela pesmu projekta „Veliko srce za male ljude“. Igralište vrtića i sve sprave u njemu u potpunosti su prilagođeni deci sa invaliditetom i to čini ovaj vrtić jednim od retkih u Srbiji koja su adaptirana za bezbednu igru dece sa svim vrstama invaliditeta.\n„Eurobank EFG sa velikim zadovoljstvom, sarađujući sa fondom Ana & Vlade Divac, učestvuje u obnavljaju dečijih igrališta širom Srbije. U ovom poduhvatu pomažu nam i naši klijenti, koji koristeći MasterCard karticu „Veliko srce“, bez ikakvih dodatnih troškova, daju svoj doprinos u plemenitom cilju obnavljanja dečijih igrališta u državnim vrtićima. Voleli bi smo da ovaj projekat traje što duže i pomogne obnovi što većeg broja igrališta“reči su Nataše Krstić, direktorke korporativnih komunikacija Eurobank EFG.


Moskva potvrđuje određeni napredak u razmeni zatvorenika sa Kijevom - 30.08.2019, Sputnik Srbija\nMoskva potvrđuje da postoji određeni napredak u procesu razmene zatvorenika sa Kijevom i očekuje od Ukrajine da bude spremna da realizuje one dogovore u vezi... 30.08.2019, Sputnik Srbija\nrusija, svet, vesti, jurij ušakov, situacija u donbasu\n16:10 30.08.2019 (Osveženo: 16:44 30.08.2019)\n© Sputnik / Ilья Pitalev / Uđi u foto-galerijuPomoćnik predsednika Rusije Jurij Ušakov\nOn je istakao da je proces razmene zatvorenika veoma važan, posebno u kontekstu stvaranja atmosfere koja će doprineti rešavanju unutrašnjeg konflikta u Ukrajini.\n„Očekujemo od novog rukovodstva Ukrajine da ispuni, kako sam već rekao, ključne odredbe kompleksa mera, kao i da saopšti da je realno spremno da ispuni one dogovore koji su postignuti u Parizu u oktobru 2015. godine i u Berlinu u oktobru 2016. godine“, naglasio je predstavnik Kremlja.\nSamit „normandijske četvorke“ mora doneti rezultate\nUšakov je rekao da se Rusija ne protivi održavanju samita „normandijske četvorke“ (Francuska, Rusija, Ukrajina, Nemačka) u Francuskoj, koji je predložio predsednik te zemlje Emanuel Makron, ali je naglasio da je potrebno pažljivo pripremiti taj sastanak.\nPrema njegovim rečima — „jedno pitanje koje se razmatra već nekoliko godina, jeste zvanično utvrđivanje takozvane ’Štajnmajerove formule‘“.\n„Štajnmajerova formula“ utvrđuje mehanizam ozakonjivanja lokalne samouprave u pojedinim delovima Donjecke i Luganske oblasti — na privremenoj osnovi, na dan izbora, kao i na stalnoj osnovi, nakon objavljivanja izveštaja OEBS-a o rezultatima izbora — u skladu sa zakonom o specijalnom statusu Donbasa.\n„Do sada ona u pisanoj formi nigde nije potvrđena. Iako smo mi u tom kontekstu napravili veliki kompromis“, rekao je Ušakov i dodao da će realizovanje utvrđenih odredbi doprineti pripremi za novi susret „normandijske četvorke“.\n„Mi smo, takođe, veoma jasno govorili o tome da je taj samit potrebno pažljivo pripremiti i znati ka kakvom bi se rezultatu moglo ići. I uvek smo podsećali na to da je ukrajinska strana, pre takvog samita, dužna da makar počne da ispunjava svoj ’domaći zadatak‘ u realizovanju odredbi kompleksa mera usvojenih u Minsku i odredbi odluka ’normandijskih‘ samita održanih 2015. i 2016. godine“, rekao je Ušakov.\nOn je podsetio da još nije utvrđen datum održavanja samita, bez obzira na to što su mediji ranije objavili da je moguće da će on biti održan u septembru.\n„S Rusijom, koja je učesnik u tom formatu, niko nije usaglašavao konkretne datume. Mogućnost održavanja samita je razmatrana tokom naših pregovora s predsednikom francuske Emanuelom Makronom na jugu francuske, u telefonskim razgovorima s Makronom i nemačkom kancelarkom Angelom Merkel. Naša strana je, međutim, uvek bila spremna da radi u tom formatu“, rekao je Ušakov.


Alistar Davidson tvrdi da blokčein ili tehnologija distribuiranog registra (DLT) imaja veliki potencijal kao sredstvo za obezbeđivanje i verifikaciju digitalnih dokaza u krivičnoj istrazi. Posebno je naznačena primena tehnologije u kreiranju zapisa za snimke policijskih kamera.\nU blog postu objavljenom početkom novembra 2017. Godine, Davidson je detaljno objasnio kako se blokčein može koristiti u sprovođenju zakona, posebno u uspostavljanju evidencija snimaka snimljenih kamerama koji koriste policijski službenici. On je tvrdio kako tužilaštvo može koristiti zapis registra kako bi se dokazala autentičnost video snimaka tokom sudskih postupaka.\n“Ovaj način distribuiranja bi mogao biti istinska transformacija u situacijama u kojima se javno poverenje vlade ne bi smelo uzimati zdravo za gotovo.”\nObezbeđivanje digitalnih dokaza\nDavidson je u svom objašnjenju tvrdio da se registar ne bi koristio za zapis snimaka, ali bi sadržao podatke i metapodatke video zapisa, kao i popis njegovog mesta unutar područja skladištenja koji koristi državna uprava.\nU nastavku je objasnio da ako se video snimci učitavaju na javno dostupnom cloud storage-u, blokčein može čitati bilo koji korisnik na bilo kojem mestu, ali samo policija može da piše dodatne informacije u njemu.\nU međuvremenu, Ministarstvo pravde u objavljenom tehničkom pregledu objasnilo je da blokčein, uprkos svojoj nepromenljivosti, može samo potvrditi imovinu koja se čuva u njemu nakon što je navedena. Datoteke se i dalje mogu menjati i modifikovati pre nego što budu navedene u blokčeinu.\n“U datom momentu (prema vremenskoj oznaci blokčeina), ova digitalna sredsta su postojala upravo u ovom obliku. Takođe, možemo indetifikovati organizaciju/osobu koja je upisala digitalni otisak prsta na blokčein. Ne možemo reći da digitalna imovina nikada nije bila zamenjena ili falsifikovana - samo da nije izmenjena nakon što je napravljen.”\nOvo nije prvi slučaj da se blokčein koristi u krivičnim istragama, FBI ga je koristio da reši slučaj ubistva ranije ove godine.


Isisovci ostvarili pretnju, već ubili 10!Putin: ISIL počeo sa pogubljenjima 700 talaca u Siriji - Jutarnji GLASnik\nIsisovci ostvarili pretnju, već ubili 10!\nRuski predsednik Vladimir Putin izjavio je da su ekstremisti Islamske države počeli s pogubljenjima oko 700 talaca koje su nedavno oteli u Siriji.\n„Oni su prethodnog dana već ubili 10 ljudi“, kazao je Putin i dodao da su počeli da ostvaruju svoju pretnju.\nNa Međunarodnom forumu u Sočiju, ruski predsednik Vladimir Putin je kazao da je „ID nedavno proširila svoju teritoriju i uzela za taoce 130 porodica, odnosno oko 700 osoba“, prenosi AP.\nOn je dodao da su ekstremisti izneli zahteve, kao i da su upozorili da će svakog dana ubijati po deset ljudi, ako njihovi zahtevi koje nije precizirao ne budu ispunjeni.\nRuski predsednik Vladimir Putin izjavio je da su ekstremisti Islamske države počeli s pogubljenjima oko 700 talaca koje su nedavno oteli u Siriji\nTeroristička grupa Islamska država (ID) uzela je za taoce više od 700 ljudi u sirijskom regionu Deir-ez-Zor, a među njima ima i građana zemalja zapadne Evrope i drugih zemalja\nAgencija Tas s javila je, citirajući neimenovani „diplomatsko-vojni izvor“ , da su taoci oteti u napadu na jedan izbeglički kamp, koje kontrolišu koalicione snage na čelu sa Sjedinjenim Američkim Državama.\n„Koristeći nekažnjivost, ekstremisti ISIL-a izveli su napad na izbeglički kamp koji se nalazi u blizini naseljenog mesta Al-Bahra 13. oktobra. Kao rezultat, uzeli su za taoce i prevezli gotovo 130 arapskih porodica u grad Hajin, koji drže pod kontrolom, uključujući građane zapadnoevropskih i drugih zemalja“,rekao je taj izvor, prenosi ruska agencija.\nGrupa Islamska država Irak i Levant koja je kontrolisala velike teritorije u Iraku i u Siriji od 2014. godine sada se povukla u pustinjske oblasti.\nBorci ISIL-a nalaze se u provinciji Deir-ez-Zor na istoku Sirije, gdje su arapsko-kurdske snage pre nešto više od mesec dana pokrenula ofanzivu da ih izbace.\nPrema Sirijskim demokratskim snagama gotovo 3.000 boraca ISIL-a, uglavnom stranaca nalazi se u sektoru Hajin blizu iračke granice, objavile su agencije, a prenosi ALJAZEERA.\nTagged ISIL, ISIS, POGUBLJENJA, PUTIN, SIRIJA


STRAZBUR- Izvestilac Evropskog parlamenta za Srbiju, Vladimir Bilčik, pozvao je Beograd i „posebno Prištinu” da se angažuju na postizanju konačnog dogovora o normalizaciji odnosa. Bilčik je u govoru pred Spoljnopolitičkim odborom Evropskog parlamenta ocenio da nedavne tenzije između Beograda i Prištine ukazuju na „krhkost statusa kvo”. „Iako pozdravljam napore obe strane da smanje tenzije, situacija na terenu pokazuje da nam je potrebno ozbiljno i kontinuirano angažovanje Beograda, a posebno Prištine, na radu na sveobuhvatnom i pravno obavezujućem sporazumu”, rekao je Bilčik, prenosi Tanjug. U prvoj reakciji na Izveštaj EK o Srbiji, Vladimir Bilčik poručio je da će za Srbiju u periodu pred izbore biti važno da primeni sporazum iz Međupartijskog dijaloga, ali i da svi uzmu učešće\nPRIŠTINA- Centralna izborna komisija završila je prebrojavanje izbornih glasova u 30 kosovskih opština, a prema prvim preliminarnim podacima uočljiva je ubedljiva pobeda kandidata Srpske liste, dok će drugi izborni krug od 10 srpskih opština biti održan samo u Klokotu, gde je kandidat ove koalicije u značajnoj prednosti u odnosu na svog protivkandidata Strahinju Spasića. U Leposaviću je kandidat Srpske liste Zoran Todić, po podacima CIK pobedio sa 97,85 odsto glasova, a u Novom Brdu Saša Milošević iz iste koalicije sa 64,09 odsto glasova. Dalibor Jevtić, potpredsednik Srpske liste pobedio je u Štrpcu sa 59,36 odsto glasova, a u Zubinom Potoku Srđan Vulović takođe kandidat Srpske liste dobio je 83,49 odsto glasova, prenosi Tanjug. U Zvečanu je pobedu odneo Dragiša Milović, Srpska\n10.10.2021 u 12:51\nSrbi na Kosovu i Metohiji moraju da ostanu jedinstveni i složni, jer samo takvi predstavljamo bedem koji ni Priština ni njihovi mentori ne mogu da probiju, poručio je danas potpredsednik Srpske liste Igor Simić i pozvao Srbe da iskoriste pravo glasa i izađu na lokalne izbore koji se u pokrajini održavaju 17. oktobra. Simić je za TV Tanjug rekao da je važno da se sve poluge vlasti koje mogu oduzmu od Prištine i zato je potrebno samo izaći do biračkih mesta. „Verujem da će biti pružena podrška kandidatima Srpske liste i za gradonačelnike i za odbornike, jer u našim rukama mora ostati svih 10 opština na KIM u kojima su Srbi većina”, istakao je Simić. On je apelovao na građane da izađu na glasanje, navodeći da ovo nisu obični lokalni izbori, jer se na njima ne govori samo o lokalnim\n29.09.2021 u 15:27\nOtcepljenje Kosova izvedeno suprotno međunarodnom pravu\nProglašenje nezavisnosti takozvanog Kosova je protivno međunarodnom pravu, a Međunarodni sud pravde nije se izjasnio da li je deklaracija o nezavisnosti u skladu sa međunarodnim pravom, rečeno je u Srpskoj akademiji nauka. U SANU je održana Tribina biblioteke na kojoj je predstavljena knjiga „Secesija sa stanovišta unutrašnjeg i međunarodnog prava i njene političke posledice: Zbornik radova sa naučnog skupa održanog 3. jula 2020. godine”, koju je uredio akademik Kosta Čavoški. U zborniku je objavljeno 17 radova, koji, po rečima priređivača Koste Čavoškog, predstavljaju temeljitu analizu samog pojma secesije i suvereniteta države koji se njome narušava. Čavoški je rekao da savremeno međunarodno pravo ne poznaje pravo na secesiju i dodao da se teritorijalni identitet država eksplicitno štiti